title: Kobolttikarbonaatti

text: Kobolttikarbonaattia käytetään keramiikan värjäykseen, lämpötilailmaisimissa ja katalyyttinä muun muassa valmistettaessa vähän rikkiä sisältäviä polttoaineita. Koboltti on tärkeä hivenaine ja kobolttikarbonaattia lisätään karjanrehuun.


title: Kobolttikarbonaatti

text: Kobolttikarbonaatti liukenee kuumiin suola - ja typpihappoihin vapauttaen hiilidioksidia. Samalla syntyy happojen kobolttisuolaa kobolttikloridia tai kobolttinitraattia.


title: Vanguard

text: Vanguard on muun muassa:


title: Dogging

text: Dogging tarkoittaa toimintaa, jossa toisilleen tuntemattomat ihmiset sopivat Internetissä ajan ja paikan seksin harjoittamiseen julkisella paikalla. Aftonbladetin mukaan termi dogging juontuu siitä, että seksiä harrastamaan lähtevä ihminen kertoo lähtevänsä "ulkoiluttamaan koiraa" ().


title: Aatto (etunimi)

text: Aatto on suomalainen miehen etunimi, joka on muunnelma Adolf-nimestä. Aaton nimipäivä on 23. kesäkuuta. Nimen muodostumiseen on vaikuttanut myös se, että 1950-luvulle saakka juhannusaatto oli aina Aaton päivänä, 23. kesäkuuta.


title: Aatto (etunimi)

text: Suomen väestörekisterijärjestelmään kesäkuun 2017 alkuun mennessä merkitty yhteensä 2 346 henkilöä, joilla on Aatto yhtenä etunimistään.


title: Perimyssota

text: Perimyssota on sota, jonka osapuolet kannattavat eri vallanperijöitä monarkiksi tilanteessa, jossa voimassa oleva kruununperimysjärjestys on epäselvä tai kyseenalaistetty. Tyypillisesti perimyssota on kruununtavoittelijoiden kesken käyty sisällissota, jossa tavoittelijoita tukevat kuninkaallisen hovin kilpailevat ryhmittymät. Perimyssotiin saattavat osallistua ja niitä myös käynnistää ulkomaiset liittolaiset, jotka tukevat jompaakumpaa osapuolta. Tällöin sota saattaa laajentua eri osapuolten liittolaissuhteiden myötä monta valtiota käsittäväksi kokonaisuudeksi. Kiista vallan, valtakunnan tai sen osien perimisestä oli tyypillinen sodan syttymisen syy aina 1700-luvun lopulle asti, mutta perimissodat ovat olleet harvinaisia sen jälkeen, kun suurin osa kuningashuoneista joko lakkautettiin tai menetti valtaansa.


title: Perimyssota

text: Perimyssodat liittyvät erityisesti historiallisiin yhteiskuntiin, joiden valtiomuotona olivat esimerkiksi feodalistinen monarkia tai absoluuttinen monarkia. Noina aikoina tyypillisesti valta kuului perimisjärjestyksen mukaan yksilöille, jotka edustivat omia dynastioitaan, kuningashuoneitaan ja aatelissukujaan. Erityisesti Euroopassa hallitsija- ja aatelissuvut naittivat jäseniään eri valtioiden ja vasallivaltioiden kuningashuoneisiin ja toisiin aatelissukuihin, ja toivotussa tapauksessa syntyneiden lasten myötä suku sai itselleen perimisjärjestykseen tai katsomaansa perimisoikeuteen perustuvan mahdollisuuden vaatia edesmenneen hallitsijan alueita itselleen. Lisäksi hallitsija saattoi kuoltuaan jättää useita lapsia, jotka pahimmissa tapauksissa kiistelivät kaikki keskenään pääsystä valtaistuimelle.


title: Perimyssota

text: Myös Euroopan ulkopuolella syntyi perimissotia, vaikka kuningashuoneiden väliset naimakaupat eivät yleensä samalla tavalla siirtäneet perimisoikeuksia valtakunnan tai kuningashuoneen ulkopuolelle kuin Euroopassa. Näissä sodissa tyypillisesti hallitsijan lähiomaiset taistelivat vallasta. Periytyvän monarkian valtioissa ja valtakunnissa pyrittiin estämään perimyssotia eri keinoin. Esimerkiksi Osmanien valtakunnassa perimyssotia pidettiin vaarallisena, koska Osmanien interregnumin aikana (1402-1413) käytiin monta sotaa, joissa edesmenneen sulttaani Bayezid I:n pojat taistelivat kukin vuorollaan vallasta. Näiden sotien aikana kuoli paljon ihmisiä ja omaisuutta tuhottiin valtavasti. Valtakunta oli myös vaarassa jakautua ja menettää alueitaan, kunnes Mehmed I voitti sodan ja nousi hallitsijaksi 1413. Hänen poikansa Murad II:n joutui käymään samaa kamppailua, sillä viimeinen Bayezidin elossa oleva poika Mustafa Çelebi nosti kaksi kapinaa saadakseen vallan itselleen. Välttääkseen vastaavat perimysongelmat Mehmed II surmautti kaikki veljensä noustuaan valtaistuimelle 1444. Tapaa käyttivät myös monet muut osmanien sulttaanit seuranneen kahdensadan vuoden aikana. Myös Euroopassa mahdollisia kilpailijoita pyrittiin surmaamaan salamurhaamalla, tai estämällä heidän valtapyrkimyksensä vangitsemalla, ajamalla maanpakoon tai juonittelun keinoin.


title: Perimyssota

text: 1700-luvun loppua lähestyttäessä valta alkoi jakautumaan kuningashuoneilta ja aatelistolta kansaa edustaville laitoksille erityisesti Euroopassa. Useimmista monarkioista tuli perustuslaillisia, eikä sotimisen aloittaminen ollut enää yksinomaan monarkin päätettävissä. Vaikka konflikteja ja sotia on syntynyt myös uudempia valtiomuotoja edustavien valtioiden sisälle ja välille, niin yksi nykyaikaisen valtiomuodon demokraattisen tasavallan merkittävistä puolustuksista on se, ettei sen vapailla ja yleisillä vaaleilla valittavaan valtiojohtoon perustuva järjestelmä mahdollista enää perimissodan syntymistä.


title: Juno (kantoraketti)

text: Juno (kantoraketti): Juno I oli Redstone-ohjuksesta tehty kantoraketti. Tämä raketti sotketaan usein toiseen Redstonen muunnelmaan, Jupiter C-luotausrakettiin. Juno I oli Jupiter C. johon oli lisätty vielä yksi vaihe. Juno II oli Jupiter-ohjuksesta kehitetty kantoraketti.


title: Villette

text: Villette voi tarkoittaa seuraavia:


title: Berndt Blom

text: Berndt Valdemar Blom (15. maaliskuuta 1868 Tampere – 1932) oli suomalainen arkkitehti. Hänen vanhempansa olivat seppä Berndt Gabriel Blom ja Juliana Wilhelmina Dahlberg. Blom kävi Tampereen reaalikoulun ja opiskeli Suomen polyteknillisen opiston arkkitehtuuriosastolla 1887–1891.


title: Berndt Blom

text: Blom harjoitteli opiskeluaikanaan muurarin ammattia kaksi kuukautta, toimi piirtäjänä arkkitehti Gustaf Nyströmin luona Helsingissä kaksi kuukautta ja Tampereen kaupunginarkkitehti Lambert Petterssonin luona 16 kuukautta. Vuodesta 1892 lähtien hänellä oli oma toimisto Tampereella. Arkkitehdintyönsä ohella hän toimi Tampereen palomestarina vuodesta 1891 lähtien.


title: Berndt Blom

text: Blomin suunnittelemia rakennuksia ovat


title: Ola Håkansson

text: Ola Håkansson (24. maaliskuuta 1945 Tukholma), on ruotsalainen laulaja, säveltäjä ja tuottaja. Håkansson oli yhtyeen Ola and the Janglersin ja myöhemmin Secret Servicen laulaja. Håkansson on nauhoittanut singlen The Way You Are Agnetha Fältskogin kanssa vuonna 1986. Håkansson on ollut osa laulunkirjoitustrio Norell Oson Bardia.


title: Ola Håkansson

text: Håkansson on perustanut Alexander Bardin kanssa levy-yhtiö Stockholm Recordsin.


title: Ola Håkansson

text: Håkanssonilla on poika, nimeltään Ludvig Håkansson.


title: Ola Håkansson

text: "Ola och Julia" (1967)


title: Eye in the Sky

text: Eye in the Sky voi tarkoittaa ainakin seuraavia:


title: In Cold Blood

text: In Cold Blood voi tarkoittaa ainakin seuraavia:


title: Caj Bremer

text: Carl-Johan (Caj) Bremer (s. 22. helmikuuta 1929 Helsinki) on suomalainen valokuvaaja ja akateemikko. Hän on suomalaisen kuvajournalismin merkittävimpiä edustajia.


title: Caj Bremer

text: Bremer kävi lukiota kaksi luokkaa ja aloitti valokuvaajan ammatin opiskelun toimimalla apulaisena aluksi Fred Runebergin ja sitten Rafael Roosin teollisuuskuvaukseen erikoistuneessa valokuvaamossa. Työnsä ohella hän liittyi 1950 kameraseura helsinkiläisen Amatörfotografklubbenin jäseneksi, saaden oppia myös sieltä.


title: Caj Bremer

text: Bremer menestyi valokuvakilpailuissa ja toimi kilpailujen tuomarina. Hänen kuviaan julkaistiin ulkomaalaisissa lehdissä ja vuosikirjoissa. Vuonna 1952 hänet valittiin Hufvudstadsbladetin valokuvaajaksi ja 1954 hän siirtyi Lehtikuva Oy:n palvelukseen työskenneltyään kesän Tukholmassa Svenska Dagbladetissa. Vuonna 1957 Bremeristä tuli Viikkosanomien ensimmäinen vakinainen valokuvaaja. Vuodet 1970–1978 hän oli Helsingin Sanomissa ja uudelleen vuodesta 1984 alkaen.


title: Caj Bremer

text: Vuosina 1978–1983 Bremer oli taiteilijaprofessori. Hän toimi 1973–1976 Valokuva-lehden päätoimittajana ja vuodesta 1978 Taideteollisen korkeakoulun kuvajournalismin opettajana.


title: Caj Bremer

text: Lehtikuvaajana Bremer kiersi Suomea ja maailmaa, käyden myös syrjäseuduilla. Hän teki lukuisia reportaaseja toimittajan työparina ja kuvasi tapahtumia viihde-elämää myöten. Bremer oli etevä luomaan kontaktia kuvaajan ja kuvattavan välille, ja hänen kuvansa olivatkin monen nuoren lehtikuvaajan esikuvana. Vuonna 1968 Bremer sai ensimmäisenä valokuvaajana taiteilija-apurahan, jonka turvin hän kuvasi näyttelyään varten ympäri Suomea.


title: Caj Bremer

text: Bremer sai 20 000 euron kulttuuripalkinnon Svenska kulturfondenilta toukokuussa 2012. Vuonna 2015 hänelle myönnettiin elämäntyöstään kunniamaininta Suomen Kuvalehden journalistipalkintogaalassa.


title: Caj Bremer

text: Caj Bremerin poikia ovat valokuvaaja Stefan Bremer ja näyttelijä Max Bremer.


title: Blink

text: Blink voi tarkoittaa ainakin seuraavia:


title: Talisman (lautapeli)

text: Talisman on fantasiateemainen lautapeli, jossa pelaajat pelaavat seikkailijoita, jotka yrittävät päästä pelilaudan keskelle, josta löytää "Crown of Command" -nimisen taikaesineen. Tämän onnistumiseksi täytyy löytää aarteita ja voittaa hirviöitä taistelussa, jotta kokemuksen kasvun myötä selviytyminen loppuun asti olisi mahdollista. Lautapelin on julkaissut Games Workshop vuonna 1983 ja sen toisesta laitoksesta on olemassa loppuunmyyty suomennos. Uusin versio on neljäs laitos, jonka Fantasy Flight Games julkaisi alkuperäisen tekijän lisenssillä vuonna 2008.


title: Klosters-Serneus

text:
Klosters-Serneus (vuoteen 1973 Klosters, retoromaaniksi "Claustra") on kunta Itä-Sveitsissä, Graubündenin kantonissa. Se kuuluu Prättigau/Davosin alueeseen.
Klosters-Serneus on tunnettu talviurheilukeskus, joka sijaitsee Landquartjoen laaksossa noin 10 kilometriä Davosista koilliseen. Kunnan korkein kohta on 3 298 metriä korkea Verstanclahorn.


title: Klosters-Serneus

text: Sen asukasluku on 3 841 (31.12.2014). Asukkaista 88,7 % on saksankielisiä, seuraavaksi eniten puhutaan portugalia ja serbokroatiaa.


title: Klosters-Serneus

text: Rhätische Bahnin rautatie Landquartista haarautuu Klostersissa Davosiin ja Vereinatunnelin kautta Engadiniin. Päätie 28 () Landquartista Davosiin kulkee Klosters-Serneusin kautta.


title: O. M. Reuter

text: Odo Morannal Reuter (28. huhtikuuta 1850 Turku – 2. syyskuuta 1913 Turku) oli suomalainen eläintieteen professori, hyönteistutkija ja ruotsiksi kirjoittanut runoilija. Hän käytti nimimerkkejä "O.R.", "Peregrinus" ja "-r-R-r".


title: O. M. Reuter

text: Reuterin vanhemmat olivat rehtori Edvin Titus Feodor Reuter ja Aline Procopé. Hän pääsi ylioppilaaksi Turun lukiosta vuonna 1867 ja valmistui filosofian kandidaatiksi ja maisteriksi 1873 ja lisensiaatiksi 1876. Filosofian tohtoriksi hän väitteli 1877. Reuter teki tutkimusmatkoja muun muassa muihin Pohjoismaihin, Ranskaan, Skotlantiin sekä Shetland- ja Orkneysaarille. Reuter oli erityisesti nivelkärsäkkäiden asiantuntija. Hän toimi Helsingin yliopiston eläintieteen dosenttina 1877–1882 ja eläintieteen henkilökohtaisena ylimääräisenä professorina 1882–1910. Reuter oli useiden ulkomaisten hyönteistieteellisten seurojen ja yhdistysten jäsen ja kunniajäsen. Hän toimi Suomen Tiedeseuran puheenjohtajana vuosina 1884–1885.


title: O. M. Reuter

text: Reuterin puoliso oli Maria Sofia Dahlman (s. 1869), metsänhoitaja Allan Einar Reuter (s. 1889) oli heidän poikansa.


title: O. M. Reuter

text: Tieteellisten julkaisujen lisäksi Reuter julkaisi myös yhdeksän runokokoelmaa ja kirjoitti muun muassa matkakirjoja ja -oppaita.


title: Juno I

text: Juno I oli amerikkalainen Redstone-ohjuksesta muunneltu kantoraketti, jolla laukaistiin vuonna 1958 maan ensimmäinen satelliitti Explorer I. Se oli käytännössä kolmivaiheinen Jupiter C-luotainraketti, johon lisättiin vielä yksi vaihe. Tämän takia Juno I ja Jupiter C usein sekoitetaan toisiinsa. Juno II:ssa taas käytettiin ensimmäisenä vaiheena Jupiter-ohjusta, ei Redstonea.


title: Juno II

text: Juno II oli varhainen amerikkalainen satelliittien ja luotainten laukaisuun käytetty kantoraketti, jossa käytettiin ensimmäisenä vaiheena Jupiter-ohjusta. Ylimmissä rakettivaiheissa käytettiin Sergeantin rakettimoottoreita: yhtätoista toisessa rakettivaiheessa, kolmea kolmannessa vaiheessa ja yhtä neljännessä vaiheessa - sama konfiguraatio jota käytettiin pienemmän Juno I -raketin ylävaiheissa.


title: Juno II

text: Kantoraketin ensilaukaisu tapahtui 6. kesäkuuta 1958, viimeinen laukaisu 24. toukokuuta 1961. Kantoraketin kymmenestä laukaisusta neljä onnistui täysin, yksi osittain. Laukaisut suoritettiin Cape Canaveral Air Force Stationista Floridasta. Kantoraketilla laukaistiin lähinnä Pioneer- ja Exlorer-ohjelmien satelliitteja. Juno II pystyi kuljettamaan matalalle Maan kiertoradalle 41 kg:n hyötykuorman, Kuuta kiertävälle radalle 6 kg:n hyötykuorman. Kantoraketin korkeus oli 24,0 m, halkaisija 2,67 m ja massa 55 110 kg.


title: Goormaghtighin otaksuma

text: Goormaghtighin otaksuma on lukuteorian otaksuma, jonka esitti René Goormaghtigh. Konjektuurin mukaan ainoat epätriviaalit kokonaislukuratkaisut Diofantoksen yhtälölle


title: Goormaghtighin otaksuma

text: missä "x", "y" > 1 ja "n", "m" > 2 ovat


title: Goormaghtighin otaksuma

text: Balasubramanian ja Shorey todistivat, että kyseiselle Diofantoksen yhtälölle on olemassa vain äärellisen monta kokonaislukuratkaisua.


title: Dennis Taylor

text: Dennis Taylor (12. kesäkuuta 1921 Sidcup, Kent – 2. kesäkuuta 1962 Monte Carlo, Monaco) oli brittiläinen F1-kuljettaja.


title: Dennis Taylor

text: Taylor osallistui yhteen F1-osakilpailuun kaudella 1959, Britannian GP:hen. Hän kuitenkin karsiutui, eikä päässyt starttaamaan kilpailuun. Hän ajoi F2-luokan autolla aika-ajoissa. Taylor ajoi myös sarjan ulkopuolisissa kilpailuissa.


title: Dennis Taylor

text: Vuonna 1960 Taylor siirtyi ajamaan Formula Junior -sarjaa ja voitti kauden aikana kaksi kilpailua. Hän menehtyi Monte Carlon -osakilpailussa vuonna 1962, kun hän menetti Lola Mk5-Ford -autonsa hallinnan tunnelin ulostuloalueella, osui puuhun ja kimposi aitaan. Taylor sai vakavia vammoja päähän ja kuoli paikan päällä.


title: Dennis Taylor

text: Taylor ajoi myös 500 cc F3 -luokassa vuosina 1952–1954. Lisäksi hän osallistui vuonna 1957 Le Mansin 24 tunnin ajoon, mutta 7 tunnin ajomatkan jälkeen autoon iski tekninen vika ja hän joutui keskeyttämään.


title: Riitta Salmi

text: Riitta Salmi on suomalainen kosmetologi, kauneudenhoitoalan opettaja ja järjestöaktiivi. Hänelle on myönnetty opetusneuvoksen arvonimi vuonna 2009, hän on Suomen toinen kauneudenhoidon parissa työuransa tehnyt arvonimen kantaja.


title: Riitta Salmi

text: Salmi toimi Espoon seudun koulutuskuntayhtymä Omniassa lehtorina sekä kansainvälisten asioiden koordinaattorina.


title: Riitta Salmi

text: Salmi valittiin kansainvälisen kosmetologien järjestön Cidesco Internationalin puheenjohtajaksi vuosiksi 1996–2000.


title: Henry Taylor (kilpa-autoilija)

text: Henry Taylor (16. joulukuuta 1932 Shefford, Bedfordshire – 24. lokakuuta 2013 Vallauris, Alpes-Maritimes, Ranska) oli brittiläinen F1-kuljettaja. Hän osallistui yhteentoista F1-osakilpailuun kausilla 1959–1961. Hän saavutti yhteensä 3 MM-pistettä ajamalla neljänneksi Ranskan GP:ssä 1960.


title: Henry Taylor (kilpa-autoilija)

text: Taylor kilpaili 500 cc F3 -luokassa vuosina 1954–1957. Hän voitti sarjan mestaruuden kahdesti vuosina 1955 ja 1956 voittaen jälkimmäisenä vuonna 15 kilpailua. Hän siirtyi F2-luokkaan vuonna 1958 jatkaen hyviä sijoituksiaan. Hän ajoi Formula Junior -tiimissä vuonna 1960 voittaen kahdesti. Hän osallistui Monte Carlon ralliin vuonna 1961. Hän kilpaili rallin MM-sarjassa neljä kautta ajaen Ford Anglialla, Ford Cortinalla ja Lotus Cortinalla, jolla hän kilpaili myös Euroopan Touring car -mestaruussarjassa vuonna 1964. Hän ajoi kahdesti toiseksi ECTT-kilpailuissa ja oli kuuden parhaan joukossa joka autolla.


title: Henry Taylor (kilpa-autoilija)

text: Taylor siirtyi Fordin kilpailumanageriksi vuonna 1965.


title: Biotalous

text: Biotalous tarkoittaa kaikkia uusiutuvia luonnonvaroja tuottavaa, käyttävää, jalostavaa ja markkinoivaa tuotantoa sekä uusiutuvista luonnonvaroista valmistettujen tuotteiden kulutusta. Euroopassa biotaloudella tarkoitetaan usein pelkästään biopolttoaineisiin perustuvaa taloutta. Yhdysvalloissa biotalouden käsite ymmärretään laajemmin, mutta myös siellä tässä yhteydessä pääpaino on biopolttoaineilla ja nimenomaan nestemäisillä liikenteen polttoaineilla. Joissakin yhteyksissä biotaloutta pidetäänkin vastakohtana fossiilisiin polttoaineisiin perustuvalle nykytaloudelle.


title: Biotalous

text: Puu on Suomen merkittävin uusiutuva luonnonvara, jota jalostetaan teollisessa mittakaavassa. Biotaloudessa puun ja kuidun hyödyt uusiutuvana ja kierrätettävänä materiaalina pääsevät esiin. Biotalouden uusia tuotteita syntyy bioenergia- ja biokemikaalisektoreille yhdistämällä puuta ja kuitua muihin materiaaleihin sekä luomalla kuiduista uusia tuotteita uuden teknologian (nano-, ICT- yms) avulla.


title: Skeleton Crew

text: Skeleton Crew tarkoittaa seuraavia:


title: Kenelle kellot soivat (elokuva)

text: Kenelle kellot soivat ("For Whom the Bell Tolls") on Sam Woodin ohjaama yhdysvaltalainen draamaelokuva vuodelta 1943. Se perustuu Ernest Hemingwayn vuonna 1940 ilmestyneeseen romaaniin "Kenelle kellot soivat". Elokuva kertoo yhdysvaltalaisesta miehestä Espanjan sisällissodassa (1936–1939). Tarina perustuu Hemingwayn omiin sotakokemuksiin lehtimiehenä.


title: Kenelle kellot soivat (elokuva)

text: Katina Paxinou sai Oscarin osastaan Pilarina.


title: Kenelle kellot soivat (elokuva)

text: Elokuvan alkuperäinen pituus oli 170, mutta teatterilevitykseen sitä lyhennettiin 134 minuuttiseksi. 1990-luvulla siitä julkaistiin DVD:nä 166 minuutin pituinen versio, jonka pituusero johtuu eri kuvataajuudesta.


title: Kenelle kellot soivat (elokuva)

text: "The New York Timesin" kriitikot valitsivat "Kenelle kellot soivat" vuonna 2004 yhdeksi kaikkien aikojen tuhannesta parhaasta elokuvasta.


title: Ponte Buggianese

text: Ponte Buggianese on kunta Pistoian maakunnassa Toscanan alueella Keski-Italiassa. Siellä on noin 8 800 asukasta.


title: X58

text: X58 on Intelin emolevypiirisarja. Piirisarjan koodinimi oli tylersburg. Uutena ominaisuutena piirisarjassa on QuickPath Interconnection väylä sekä tuki kolmekanavaisille DDR3 keskusmuisteille. Piirisarja tukee Nehalem suorittimia jolloin aikaisemmista piirisarjoista poiketen muistiohjain on siirretty emolevyltä suorittimelle. Piirisarja tukee ensimmäisenä Intelin julkaisemana emolevypiirisarjana NVIDIAn SLI liitäntää.


title: Cartoon Network Racing

text: Cartoon Network Racing on Firebrand Gamesin, The Game Factoryn ja Eutechnyxin kehittämä sekä The Game Factoryn julkaisema ajopeli PlayStation 2:lle ja Nintendo DS:lle.


title: Cartoon Network Racing

text: Pelin tarkoitus on voittaa vastustajat kilpa-ajoissa erilaisilla Cartoon Network -hahmoilla. Pelissä on yksinpelin lisäksi moninpeli, jossa useita eri pelityylejä. Myös yksinpelissä on useita eri pelityyppejä. Pelissä valitaan ensin hahmo, joka ajaa autoansa. Sen jälkeen valitaan hahmo auton takaosaan, joka asettelee ansoja ja muita hankaluuksia vastustajille. Jokaisella hahmolla on omat henkilökohtaiset voimansa, joita voivat olla turbonopeus, leijuminen, suojakilpi sekä hyökkäys. Autot ovat erinäköisiä, ja hyviä eri asioissa. Jokaisen auton ominaisuudet on luokiteltu tähdillä, ja kaikilla on yhteensä kymmenen tähteä. Pelihahmoja voit saada lisää pelaamalla Cartoon Eliminatoria, pelimuotoa, jossa kuudesta pelaajasta viimeinen maalissa oleva joka pelissä poistetaan. Pelaajat vähenevät joka kierroksella, ja se joka selviää viimeiseksi voittaa kilpailun. Uusia kenttiä voit voittaa pelaamalla Tournamentia, peliä jossa on tarkoituksena saada eniten pisteitä ajettuaan kolme kenttää läpi.


title: Klušino

text: Klušino () on kylä Smolenskin alueella Venäjällä lähellä Gagarinin kaupunkia noin 165 kilometriä Moskovasta länsilounaaseen. Vuonna 1998 kylässä asui 428 henkeä. Kylässä on toiminut keskikoulu, kirjasto, kulttuuritalo, kauppa, postitoimisto, terveysasema ja maidon keruupiste.


title: Klušino

text: Vuonna 1610 Klušinon taistelussa Jakob De la Gardien johtamat suomalais-ruotsalaiset joukot hävisivät puolalaisille.


title: Klušino

text: Vuonna 1812 Napoleonin armeijan joukot hävittivät kaikki kylän rakennukset kirkko mukaan luettuna. Klušinon kylässä on syntynyt kosmonautti Juri Gagarin ja hänen lapsuusajan kotitalonsa on museoitu.


title: Fritz Klute

text: Fritz Klute (29. tammikuuta 1885 Freiburg im Breisgau – 7. helmikuuta 1952 Mainz) oli saksalainen maantieteilijä. Hän toimi professorina Gießenissä vuodesta 1921 ja Mainzissa vuodesta 1947. Klute tutki muun muassa asutusmaantiedettä ja ilmaston vaikutusta jääkausiin.


title: Camillo Sitte

text: Camillo Sitte (17. huhtikuuta 1843 Wien – 16. marraskuuta 1903 Wien) oli itävaltalainen arkkitehti, taidemaalari, kaupunkiteoreetikko ja kaupunkisuunnittelija, joka vaikutti huomattavalla tavalla 1900-luvun kaupunkisuunnitteluun.


title: Camillo Sitte

text: Sitte piti ihanteina keskiaikaisen kaupungin suljettua tilajärjestystä ja epäsäännöllistä rakennetta vastakohtana ruutukaavan säännöllisyydelle. Sitten pääteos on vuonna 1889 julkaistu "Kaupunkirakentamisen taide". Teos on runsaasti kuvitettu ja nostaa esiin kaupunkitilan esteettisen kokemisen.


title: Camillo Sitte

text: Sitte arvosteli oman aikansa kaupunkisuunnittelua ja vertaa sitä antiikin, keskiajan ja barokin ratkaisuihin, joita hän pitää parempina. Sitten mukaan 1800-luvun lopun kaupunkisuunnittelu tuotti monotonisia ja pikkusieluisia kaupunkinäkymiä. Suurimpia syypäitä ovat pyrkimys symmetriaan ja ruutukaava, jota hän kutsuu ”lohkojärjestelmäksi”


title: Camillo Sitte

text: Sitten ajatukset saivat kannatusta myös Suomessa Yrjö Blomstedtin, Bertel Jungin ja Lars Sonckin kautta.


title: Hans Knappertsbusch

text: Hans Knappertsbusch (13. maaliskuuta 1888 Elberfeld (nyk. Wuppertal) – 25. lokakuuta 1965 München) oli saksalainen kapellimestari, joka tunnetaan erityisesti Richard Wagnerin, Anton Brucknerin ja Richard Straussin teosten tulkitsijana.


title: Hans Knappertsbusch

text: Knappertsbusch aloitti filosofian opiskelijana Bonnin yliopistossa, mutta siirtyi vuonna 1908 Kölnin konservatorioon opiskelemaan orkesterin johtamista Fritz Steinbachin johdolla. Parina kesänä hän avusti Siegfried Wagneria ja Hans Richteriä Bayreuthin festivaaleilla. Knappertsbusch aloitti kapellimestarin uransa Elberfeldissä (1913−1918), Leipzigissä (1918−1919) ja Dessaussa (1919−1922). Kun Bruno Walter jätti Münchenin ja siirtyi New Yorkiin, Knappertsbuschista tuli Bayerisches Staatsorchesterin musiikillinen johtaja vuonna 1922. Koska Knappertsbusch ei suostunut myötäilemään natseja, hänet erotettiin virastaan vuonna 1936. Hän jätti Saksan ja siirtyi Wieniin johtamaan filharmoonikoita ja Wienin valtionoopperaa. Sodan jälkeen hän palasi Müncheniin, josta käsin työskenteli vierailevana kapellimestarina Wienissä ja Bayreuthin festivaaleilla.


title: Foinikian kieli

text: Foinikian kieli oli antiikin aikana foinikialaisten kieli, jota puhuttiin suunnilleen nykyisen Libanonin alueella. Foinikia kuului seemiläisiin kieliin ja oli läheistä sukua heprealle. Foinikian kielestä kehittyi myös Karthagossa puhuttu puunin kieli. Kirjoittamiseen käytettiin foinikialaista kirjaimistoa.


title: Iloniemen lasitehdas

text: Iloniemen lasitehdas toimi Kuusjoella 1857–1890. Tehtaan perusti lasinpuhaltaja ja hyttimestari Alexander Fahler (1820–1880) joka oli osakkaana useassa suomalaisessa lasitehtaassa. Fahler oli Iloniemen tehtaan omistaneen "Iloniemi Glasbruksbolagin" osakkaana ja isännöitsijänä aina kuolemaansa saakka. Tehdas valmisti aluksi olutpulloja ja apteekkilasitavaraa, myöhemmin tuotantoon tulivat myös virvoitusjuomapullot sekä talouslasi.


title: Iloniemen lasitehdas

text: Tehtaan rakennuksista on säilynyt 1850-luvulta peräsin oleva paja joka on kunnostettu ulkoapäin. Muuten entinen tehdasalue on avointa heinikkoa.


title: Doordarshan

text: Doordarshan on Intian julkisen palvelun yleisradioyhtiö. Se on maan vanhin televisioyhtiö ja ainoa, jolla on valtakunnallinen kattavuus. Doordarshan toimipaikka on Delhissä. Televisiolähetykset aloitettiin 1959.


title: Doordarshan

text: Yhtiöllä on lähetyksiä useilla Intian kielistä: hindiksi, englanniksi, urduksi, punjabiksi, teluguksi, tamiliksi, kannadaksi, malayalamin kielellä, gujaratiksi, ja marathin kielellä.


title: Gratianus

text: Gratianus-nimisiä henkilöitä ovat olleet:


title: Brad Henry

text: Charles Bradford "Brad" Henry (s. 10. heinäkuuta 1963) on yhdysvaltalainen demokraattisen puolueen poliitikko. Hän toimi Oklahoman osavaltion kuvernöörinä vuodesta 2003 vuoteen 2011. Hänet valittiin ensimmäiselle kaudelleen marraskuun 2002 vaaleissa ja toiselle kaudelleen vuonna 2006.


title: Brad Henry

text: Henryä edelsi kuvernöörinä Frank Keating ja seurasi Mary Fallin. Hänen aikanaan Oklahoman varakuvernööreinä toimivat Mary Fallin (2003–2007) ja Jari Askins (2007–2011).


title: Brad Henry

text: Henry syntyi Shawneessä, Oklahomassa. Hän opiskeli taloustiedettä ja lakia. Ennen valintaansa kuvernööriksi hän istui jäsenenä Oklahoman osavaltiollisessa senaatissa. Hänen vaimonsa Kim on opettaja. Parilla on tyttäret Leah, Laynie ja Baylee.


title: Brad Henry

text: Henry on baptisti.


title: Brad Henry

text: Henryä vaadittiin armahtamaan alaikäisenä tehdystä murhasta kuolemaan tuomittu Scott Hain. Armahdusta ei myönnetty, sillä Hain teloitettiin 3. huhtikuuta 2003. Brad Henry myös laajensi kuolemanrangaistuksen käyttöä; hän hyväksyi lain, joka mahdollisti kuolemanrangaistuksen toistuviin tai törkeisiin lapsiin kohdistuneisiin seksuaalirikoksiin syyllistyneiden kohdalla.


title: Bergan lasitehdas

text: Bergan lasitehdas toimi Närpiön Pirttikylässä 1796–1883. Lasitehtaan perusti Olof Sjöberg vanhempi ja tehtaan lasinpuhaltajat tulivat Saksasta ja Ruotsista.


title: Bergan lasitehdas

text: Tehdas valmisti ikkunalasia, pulloja, tölkkejä, karahveja, erilaisia juomalaseja, lasinappeja ja apteekkilasitavaraa. Tehtaan tuotannosta apteekkilasi muodosti noin 80 prosenttia. Berga oli 1840-luvulla tuotannoltaan yksi suurimpia Suomen lasitehtaita.


title: Bergan lasitehdas

text: Pirttikylän kotiseutumuseon alueella on nykyisin Bergan lasitehtaan museo museon alueelle siirretyssä Alholman tilan päärakennuksessa.


title: Grönvikin lasitehdas

text: Grönvikin lasitehdas toimi Iskmossa Mustasaaressa 1813–1907. Tehtaan perusti vaasalainen kauppias Johan Grönberg. Lasitehtaan yhteydessä toimi myös jonkin aikaa fajanssitehdas ja laivaveistämö.


title: Grönvikin lasitehdas

text: Tehdas valmisti aluksi apteekkilasia, pulloja ja ikkunalasia. Koska tehdas sijaitsi meren rannalla sen tuotteita voitiin myös viedä Ruotsiin ja Itämeren rantavaltioihin. Vuonna 1844 alkoi puristelasin valmistus (punssi- ja juomalasit sekä kerma- ja sokeriastiat) ja tehtaassa valmistettiin myös ns. sinistä lasia. 1800-luvun puolivälin jälkeen tehdas alkoi siirtyä sekalaisen talouslasin tuotannosta pullojen ja ikkunalasin tuotantoon.


title: Grönvikin lasitehdas

text: Vuonna 1891 tapahtuneen tulipalon jälkeen tehdas uudistettiin perusteellisesti ja se erikoistui ikkunalasin tuottamiseen. Tehtaalle hankittiin tätä varten Belgiasta jatkuvakäyttöinen ammeuuni jonka avulla ikkunalasia voitiin puhaltaa vuorotyönä. Koska suurikokoisten ikkunaruutujen puhaltaminen vaati ammattitaitoa tuli tehtaalle myös lasinpuhaltajia Belgiasta. Grönvikin tehdas oli aikanaan Pohjoismaiden suurin ikkunalasin tuottaja mutta se joutui lopettamaan toimintansa 1907 ikkunalasin ylituotannon takia. Kilpailijat ostivat tehtaan ja purkivat sen rakennukset ja koneet.


title: Grönvikin lasitehdas

text: Lasitehtaasta on säilynyt kaksikerroksinen päärakennus puistoineen sekä pehtoorintalo.


title: Zvjezdan Misimović

text: Zvjezdjan Misimović (s. 5. kesäkuuta 1982 München) on bosniahertsegovinalainen jalkapalloilija, joka edustaa Venäjän pääsarjan FK Dynamo Moskovaa. Hän on hyökkäävä keskikenttäpelaaja ja pelaa pelinumerolla 10. Hänet tunnetaan hyvästä hyökkäyssunnan pelaamisesta ja oivallisista syötöistään. Hän oli avainpelaajia kun VfL Wolfsburg voitti kaudella 2008–2009 Saksan mestaruuden. Hän on edustanut urallaan myös FC Bayern Müncheniä, VfL Bochumia, 1. FC Nürnbergiä ja Galatasarayta.


title: Gratianus (munkki)

text: Gratianus on 1100-luvulla elänyt bolognalainen lainoppinut. Hän kokosi noin vuonna 1140 roomalaiskatolisen kirkon ensimmäisen täydellisen kanonien kokoelman "Concordia discordantium canonumin", joka yleensä tunnetaan nimellä "Decretum Gratiani". Kokoelma perustuu aikaisempiin kokoelmiin, kirkolliskokousten päätöksiin, roomalaiseen lakiin ja kirkkoisien teksteihin.


title: Gratianus (munkki)

text: Gratianuksen elämästä tiedetään vähän. Hänen on kerrottu olleen benediktiiniläismunkki ja työskennelleen eräässä Bolognan luostarissa, mutta tiedon todenperäisyys on epävarma.


title: Gratianus (munkki)

text: "Concordia discordantium canonum" sisälsi myös Gratianuksen omia kommentteja, joiden tarkoituksena oli selittää eri auktoriteettien erimielisyyksiä. Teos hyväksyttiin pian eurooppalaisissa oppilaitoksissa kanonisen oikeuden perusteokseksi, ja se oli roomalaiskatolisen kirkon kanoninen lakikirja vuoteen 1917.


title: Tiina Taavitsainen

text: Tiina Tuulikki Taavitsainen (s. 19. joulukuuta 1985 Helsinki) on suomalainen seiväshyppääjä ja voimistelija. Hän edusti yleisurheilussa Helsingin Kisa-Veikkoja ja häntä valmensi vuoteen 2006 Rauli Pudas, vuosina 2006–2008 Risto Koskinen ja vuodesta 2009 Vesa Rantanen. Voimistelussa hän edusti Suomen Taitovoimisteluklubia.


title: Tiina Taavitsainen

text: Taavitsainen voitti telinevoimistelun hypyissä Suomen-mestaruuden vuosina 1998–2003.


title: Tiina Taavitsainen

text: Taavitsainen kilpaili seiväshypyssä ensimmäisen kerran vuonna 2005 19-vuotiaana. Hän on saavuttanut yleisurheilussa kuusi aikuisten SM-mitalia. 17. helmikuuta 2007 hän oli seiväshypyn kolmas sisäratojen SM-kisoissa tuloksella 375 cm. 14. kesäkuuta 2008 hän oli mukana 4 × 100 metrin viestissä ajalla 47,56 s hopealle juosseessa HK-V:n viestijoukkueessa. Kalevan kisoissa 2011 hän sijoittui seiväshypyssä toiseksi ja 2009 kolmanneksi sekä sisäratojen SM-kilpailuissa 2010 ja 2011 toiseksi.


title: Tiina Taavitsainen

text: Hänen seiväsennätyksensä on 420 cm, jonka hän hyppäsi Somerolla 29. kesäkuuta 2008. Ennätyksellään hän sijoittuu Suomen kaikkien aikojen tilastossa kahdeksanneksi (tilanne elokuussa 2018). Hallissa hänen ennätyksensä on Jyväskylässä 1. maaliskuuta 2008 hypätty 414 cm.


title: Bobby Vinton’s Greatest Hits

text:
Bobby Vinton's Greatest Hits on 12-raitainen kokoelma joka sisältää Bobby Vintonin ensimmäiset singlet ja joka julkaistiin 1964,
Albumilista - Billboard (North America)
Singles - Billboard (North America)


title: Naisten Kolmonen

text: Naisten Kolmosesta nousee yhteensä 6 joukkuetta Naisten Kakkoseen seuraavasti:


title: Naisten Kolmonen

text: Pelataan 12 joukkueen sarjana, jonka voittaja nousee suoraan ja kakkonen karsii Kaakon voittajan kanssa noususta Kakkoseen. Sijalle 10. ja huonommin sijoittuneet putoavat Neloseen. Pelataan kaksinkertainen sarja. Sarjan voittaja nousee suoraan Naisten Kakkoseen.


title: Naisten Kolmonen

text: Kolminkertainen sarja. Voittaja nousee Naisten Kakkoseen. Sarjan viimeinen putoaa Neloseen.


title: Lena Solvin

text: Lena Anne-May Solvin (s. 4. heinäkuuta 1986 Uusikaarlepyy) on suomalainen moukarinheittäjä. Hän edustaa IF Nykarlebynejdeniä ja häntä valmentavat Martin Ahlskog ja Leif Solvin.


title: Lena Solvin

text: Hän on saavuttanut viisi aikuisten SM-mitalia. Lappeenrannassa 4. elokuuta 2007 hän oli kolmas tuloksella 64,45 m. Tampereella 26. heinäkuuta 2008 hän oli toinen tuloksella 62,28 m ja Espoossa 1. elokuuta 2009 hän oli toinen tuloksella 63,23 m. Kajaanissa 7. elokuuta 2010 hän oli toinen tuloksella 65,47. Turussa 7. elokuuta 2011 hän oli toinen tuloksella 63,25.


title: Lena Solvin

text: Hän on edustanut Suomea neljästi Suomi–Ruotsi-maaottelussa, vuosina 2007, 2008, 2009 ja 2010. Göteborgissa 2007 hän oli viides tuloksella 60,13, Helsingissä 2008 toinen tuloksella 64,59, Göteborgissa 2009 viides tuloksella 60,29 ja Helsingissä 2010 neljäs tuloksella 64,57.


title: Lena Solvin

text: Hänen ennätyksensä on 66,26, jonka hän heitti Kaustisella 28. kesäkuuta 2008. Ennätyksellään hän sijoittuu Suomen kaikkien aikojen tilastossa seitsemänneksi.


title: Taz

text: Taz () on joki Jamalin Nenetsian piirikunnassa ja Krasnojarskin aluepiirin rajalla Venäjällä. Se saa alkunsa Siperian selänteeltä, virtaa Länsi-Siperian alangon soiden halki ja laskee Karanmeren Tazinlahteen. Joen pituus on 1 401 kilometriä ja valuma-alueen laajuus 150 000 neliökilometriä.


title: Taz

text: Joen virtaama vaihtelee huomattavasti vuoden aikana ja on suurimmillaan kesäkuussa. Taz jäätyy lokakuussa ja vapautuu jäistä touko-kesäkuun vaihteessa. Tärkeimmät sivujoet ovat Bolšaja Širta, Hudosei, Tolka ja Tšaselka. Kalalajeja ovat siika, muikku, vähäisemmässä määrässä sampi ja nelma. Joki on alajuoksultaan liikennöintikelpoinen. Sen varrella sijaitsevat Krasnoselkupin kylä ja Tazovskin taajama. Nykyisen Sidorovskin kylän lähellä oli 1600-luvulla Mangazejan kaupunki.


title: Mangazeja

text: Mangazeja () oli Venäjällä Länsi-Siperiassa Tazjoen varrella 1600-luvulla sijainnut kaupunki.


title: Mangazeja

text: Vuosina 1601–1607 venäläiset sotilaat rakensivat puisen linnakkeen Tazin oikealle rannalle, 300 kilometrin päähän joen suusta. Sen kautta kulki Mangazejan kauppareitti, joka suuntautui Vienanjoen suulta meritse Jamalille, jokien kautta Obin lahteen ja Tazjoelta kannaksen yli Jenisein sivujoelle Turuhanille. Linnakkeen yhteyteen syntyi turkiskaupan keskuksena toiminut Mangazejan kaupunki.


title: Mangazeja

text: Turkiseläinten ehdyttyä 1600-luvun puolivälissä kaupunki menetti taloudellisen merkityksensä ja se hylättiin. Varuskunta siirrettiin Jeniseille, jonne vuonna 1672 perustettiin "Novaja Mangazeja" -niminen kaupunki (1780-luvulta lähtien Turuhansk). Mangazejassa tehtiin arkeologisia kaivauksia vuosina 1968–1970 ja 1973. Nykyään paikan lähellä sijaitsee Jamalin Nenetsian Krasnoselkupin piirin Sidorovskin kylä.


title: Mike Taylor

text: Michael "Mike" J. C. Taylor (24. huhtikuuta 1934 – 4. huhtikuuta 2017) oli brittiläinen F1-kuljettaja. Hän osallistui kahteen F1-osakilpailuun kausina 1959–1960. Hän keskeytti toisessa ja karsiutui toisessa, eikä saavuttanut pisteitä. Hän osallistui myös useisiin MM-sarjaan kuulumattomiin kilpailuihin.


title: Mike Taylor

text: Taylorin ura kilpa-ajajana alkoi 1950-luvulla tämän ajaessa urheiluautoluokissa, mm. 1100-kuutioisten luokissa MG:n, Jaguarin ja Lotuksen autoilla. Hänen saavutuksensa kyseisessä luokassa Goodwoodin järjestämissä ajoissa huomioitiin Motor Sport Brooklands Memorial Trophy-palkinnolla. Hän jakoi Le Mansin 24 tunnin ajoissa autonsa Innes Irelandin kanssa johtaen kilpailua 1100-kuutioisten luokassa, kunnes autoon iski teknisiä vikoja. Myöhemmin Taylorille tarjottiin mahdollisuutta ajaa Alan Brownin Formula 2-luokan Cooper-autoa, jolla sijoittui neljänneksi Berliinin osakilpailussa AVUSin radalla. Vuonna 1959 hän kilpaili myös Formula 1 -sarjan Britannian osakilpailussa, mutta kyseinen kilpailu päättyi keskeytykseen.


title: Mike Taylor

text: Taylorin kilpailu-ura loppui ennenaikaisesti hänen jouduttua onnettomuuteen vuoden 1960 Belgian GP:n harjoituksissa. Hän paiskautui ulos autostaan 160 mailin tuntinopeudella, vieri mäkeä alas ja osui puuhun murtaen useita luita. Stirling Moss joutui samanlaiseen onnettomuuteen ja halvaantui, mutta terapian avulla pystyi kävelemään. Taylor haastoi Lotuksen oikeuteen ja voitti käsittelyn saaden korvausrahoja, mutta kärsi myöhemmin kiinteistöyritystoiminnassa miljoonien puntien tappiot yhtiön ajautuessa taloudellisiin vaikeuksiin vuonna 1977.


title: Mike Taylor

text: Vuonna 1980 Taylor meni naimisiin Stirling Mossin ex-vaimon Elaine Barberinon kanssa. Heidän perheensä koostui Luke-pojasta, Emma-tyttärestä sekä Allison-tytärpuolesta. Taylor kuoli vuonna 2017 taisteltuaan pitkään syöpää vastaan.


title: Knidos

text: Knidos (, nykyisin paikallisesti kutsutaan nimellä Tekir) oli antiikin kreikkalainen kaupunki Kaariassa Vähän-Aasian lounaiskärjessä. Kaupunki sijaitsi Datçan niemimaan kärjessä nykyisessä Turkissa. Knidos oli tunnettu Praksiteleen veistämästä Knidoksen Afrodite -patsaasta sekä lääketieteellisestä koulustaan.


title: Knidos

text: Knidoksen taisteluna tunnetaan 394 eaa. Spartan ja Persian joukkojen välillä käyty meritaistelu. Tunnettuja knidoslaisia olivat historioitsija Ktesias, matemaatikko ja tähtitieteilijä Eudoksos sekä arkkitehti Sostratos Knidoslainen.


title: Paschalis III

text: Paschalis III (hepr.-latina.: "pääsiäisenä syntynyt") oik. Guido Cremalainen (s. Lucca – k. 20. syyskuuta 1168 Rooma) oli nimellä Paschalis III 22. huhtikuuta 1164 alkaen kuolemaansa saakka Aleksanteri III:n vastapaavi.


title: Paschalis III

text: Fredrik Barbarossa valitsi Guido Cremalaisen kardinaaliksi kansleri Rainald Dasselilaisen aloitteesta Würzburgin konsiilissa 1164, sen jälkeen kun keisarimielinen vastapaavi Victor IV oli kuollut. Saadakseen tukea keisari Fredrik Barbarossalta Paschalis kanonisoi Kaarle Suuren. Roomalaiskatolinen kirkko ei ole hyväksynyt kanonisointia. Kolmas lateraanikonsiili 1179 mitätöi kaikki hänen toimenpiteensä.


title: Johnny Thomson

text: Johnny Thomson (9. huhtikuuta 1922 Lowell, Massachusetts – 24. syyskuuta 1960 Allentown, Pennsylvania) oli yhdysvaltalainen Indianapolis 500 -kuljettaja. Hän osallistui kahdeksaan Indianapolis 500 -kilpailuun kausina 1953–1960. Hän oli kolmas vuoden 1959 kilpailussa. Hän saavutti yhteensä yhden paalupaikan, yhden palkintosijan, yhden nopeimman kierroksen ja 10 MM-pistettä. Hänet tunnettiin lempinimellä "Lentävä skotlantilainen".


title: Johnny Thomson

text: Thomson kilpaili myös AAA- ja USAC-mestaruussarjoissa voittaen seitsemän kertaa. Hän voitti vuoden 1948 UCOA New England -tittelin voitettuaan 32 Midget car -tapahtumaa. Hän voitti tittelin uudestaan vuonna 1950. Hän voitti myös AAA Eastern Division Midget -mestaruuden. Hän oli vuoden 1958 USAC Sprint car -sarjan mestari. Hän voitti Eastern Spint car -sarjan mestaruuden vuonna 1954.


title: Johnny Thomson

text: Thomson oli ensimmäinen kuljettaja, joka voitti sadan mailin (160 km) hiekkatiekilpailun alle tunnissa Pennsylvaniassa Langhornella. Hän menehtyi vuoden 1960 Sprint car tapahtumassa Great Allentown Fairissa, kun hänen autonsa ajoi aidan läpi ja kääntyi katolleen.


title: Johnny Thomson

text: Thomson valittiin vuoden 1996 National Sprint car Hall of Fameen ja National Midget Auto Racing Hall of Fameen vuonna 1997. Hän oli myös kilpailija Bud Collyersin "Beat tht Clock" kilpailussa.


title: Slovakian naisten koripallomaajoukkue

text: Slovakian naisten koripallomaajoukkue edustaa Slovakiaa koripallon naisten maajoukkuekilpailuissa. Sitä hallinnoi Slovakian koripalloliitto.


title: Slovakian naisten koripallomaajoukkue

text:
Slovakian maajoukkue osallistui arvokilpailuihin ensimmäisen kerran Italian EM-kisoissa 1993. Voitettuaan alkulohkonsa se hävisi välieräottelussa Espanjalle 55–73, mutta sai pronssia kukistettuaan pronssiottelussa Italian 68–67.
Unkarin EM-kilpailuissa 1997 Slovakia voitti alkulohkonsa ja kukisti puolivälieräottelussa Jugoslavian. Välierässä Slovakia voitti Unkarin 81–55, mutta hävisi loppuottelussa Liettualle 62–72 saaden hopeaa.


title: Rodtsenko-seura

text: Rodtsenko-seura oli taiteilijaryhmä, joka perustettiin Tampereella vuonna 1984. Seuran jäseniä olivat Erik Ahonen, Jouni Hirvonen, Markku Kivinen, Jukka Mikkola ja Jyrki Siukonen. Rodtsenko-seura oli aktiivisimmillaan vuonna 1986, ja toiminta lopetettiin virallisesti vuonna 1990. Siukonen, Hirvonen ja Kivinen toimivat edelleen kuvataiteilijoina loppuryhmän siirryttyä toimittajiksi.


title: Rodtsenko-seura

text: Näyttelyiden ohella Rodtsenko-seuran toimintaan kuului esitelmiä, julkaisuja, performansseja, kannanottoja ja muun muassa mäkiautoperinteen elvyttämistä. Seuran jäsenillä oli yhteinen tausta punk-ajan rock-musiikissa ja pienjulkaisuissa. Parhaiten tunnetaan Siukosen Kollaa kestää -yhtye sekä Pahkasika, jossa Jukka Mikkola oli mukana. Seura esiintyi aina ryhmänä, mikä oli tavallisempaa rock-maailmassa kuin kuvataiteessa.


title: Rodtsenko-seura

text: Rodtsenko-seura harrasti postmodernia historiallista lainailua ja ironista asennetta. Seura hyödynsi usein myös iskulauseita 1920-luvun neuvostotaiteilijoiden tapaan. "Porvari hus!" oli iskulauseista tunnetuimpia. Seura teki Moskovaan vuonna 1988 installaation 5 000 paperipussista. Pusseihin oli painettu venäjäksi puhallus- ja pamautusohje sekä teksti "Tehdään näin: paukku taantumusta päin!". Paukuttelun sijaan yleisö kuitenkin hamstrasi pussit nopeasti käytännön tarpeisiin.


title: Rodtsenko-seura

text: Rodtsenko-seura siirsi julisteinstallaationsa omin luvin 1970-lukulaisten osallistuvien taiteilijoiden järjestön Kiilan 50-vuotisnäyttelyyn Taidehalliin vuonna 1986. Teos oli paikalla sattumalta edellisen näyttelyn jäljiltä. Rodtsenko-seuran ironinen huumori sai enemmän huomiota ja myötämieltä kuin kiilalaisten teokset, joskin rodtsenkolaiset sanoivat halunneensa tehdä kunnianosoituksen Kiilan perinteelle.


title: Rodtsenko-seura

text: Aleksandr Rodtšenkon ohella muukin venäläinen avantgarde kiinnosti seuran jäseniä. Nimeksi valittiin Rodtsenko-seura, koska se kuulosti paremmalta kuin muut vaihtoehdot, kuten Tatlin-seura.


title: István Kniezsa

text: István Kniezsa (1898–1965) oli unkarilainen kielitieteilijä, joka tutki muun slaavilaisten kielten nimistöä ja äännehistoriaa sekä unkarin kielen slaavilaisia lainasanoja. Hän toimi professorina Budapestissa vuodesta 1941.


title: Douglas Costa

text: Douglas Costa de Souza, (14. syyskuuta 1990 Sapucaia do Sul, Rio Grande do Sul) tunnetaan nimellä Douglas Costa, on brasilialainen jalkapalloilija, joka edustaa italialaista Juventusta (laina). Hän on vasenjalkainen hyökkäävä keskikenttäpelaaja. Vuodesta 2015 hän edusti FC Bayern Münchenia Saksan pääsarjassa, jonne hän siirtyi 30 miljoonan euron siirtosummalla.


title: Douglas Costa

text: Hänet tunnetaan Brasiliassa myös lempinimellä uusi Ronaldinho. Suurseurat tulivat hänen peräänsä tammikuussa 2008. Useat suurseurat kuten Real Madrid, Inter Milan ja Manchester United osoittivat tällöin kiinnostuksensa häneen.


title: Sarah Kinney

text: Sarah Kinney on yhdysvaltalainen sarjakuvakäsikirjoittaja. Muun muassa Aku Ankkaa käsikirjoittanut Kinney on naimisissa Stefan Petruchan kanssa, joka myös on Aku Ankka -käsikirjoittaja.


title: John Knittel

text: John Knittel (alun perin Hermann Emanuel Knittel, 24. maaliskuuta 1891 Dharwar, Intia – 26. huhtikuuta 1970 Maienfeld, Graubünden) oli sveitsiläinen kirjailija.


title: John Knittel

text: Intiassa lähetyssaarnaajaperheeseen syntynyt Knittel vietti lapsuutensa Baselissa, mutta matkusteli elämänsä aikana paljon. Ensimmäisen romaaninsa "The Travels of Aaron West" hän julkaisi Englannissa vuonna 1919. Hän liittyi myös Pen-klubin jäseneksi. Vuonna 1921 Knittel muutti perheineen Sveitsiin lähelle Genevenjärveä, mutta teki matkoja Egyptiin, Algeriaan ja Tunisiaan. Vuonna 1938 perhe muutti Maienfeldiin. Ennen sotaa kirjoitettuja Knittelin teoksia ovat muun muassa "Kuin myrskyssä puu" (1927, engl. "Into the abyss", saks. "Thérèse Etienne") ja "Synnin tie" (1934, "Via Mala"). Jälkimmäsen jatko-osa "Power for sale" ilmestyi 1939. Vuonna 1943 hänen tyttärensä tuomittiin kuolemaan Valkoisen Ruusun jäsenyyden vuoksi. Knitteliä itseään pidettiin kolleegoiden silmissä natsimielisenä ja hänet erotettiin Sveitsin kirjailijaliitosta. Sodan jälkeen Knittel kirjoitti vielä kolme romaania: "Terra Magna" (1948), "Jean-Michel" (1953) ja "Arietta" (1959). Hän kirjoitti urallaan myös useita näytelmiä. Knittel kirjoitti kaikki teoksensa englanniksi.


title: Kirsten De Graaf

text: Kirsten De Graaf on hollantilainen Aku Ankka -käsikirjoittaja. Hän on yksi harvoista naisista, jotka tekevät Aku Ankkaa. Hänet on tunnettu vitsisarjoistaan, jotka hän kirjoittaa pääasiassa Mau Heymansin kanssa.


title: Alberto Valerio

text: Alberto Valerio (s. 6. syyskuuta 1985 Ipatinga) on brasilialainen autourheilija.


title: Alberto Valerio

text: Valerio on aiemmin kilpaillut Formula Renault ja Formula 3 -sarjoissa voittaen Formula 3 Sudamericana -sarjan mestaruuden vuonna 2005. GP2-sarjassa hän kilpaili Durango-, Piguet GP- ja Scuderia Coloni -talleissa vuosina 2008-2010. Valerio ajoi GP2-uransa ensimmäisen voiton 20. kesäkuuta 2009 Britanniassa.


title: Puolan naisten koripallomaajoukkue

text: Puolan naisten koripallomaajoukkue edustaa Puolaa koripallon naisten maajoukkuekilpailuissa. Sitä hallinnoi Puolan koripalloliitto.


title: Puolan naisten koripallomaajoukkue

text: Puola sai pronssia naisten ensimmäisissä EM-kilpailuissa Italiassa 1938. Se voitti viiden joukkueen sarjassa kolme ottelua ja hävisi yhden samoin kuin kulta- ja hopeajoukkueet Italia ja Liettua. Puola saavutti pronssia Italiassa pidetyissä EM-kilpailuissa myös 1968. Se voitti seitsemän joukkueen loppusarjassa neljä ottelua ja hävisi kaksi. Jugoslavian EM-kisoissa 1980 Puola kukisti emäntäjoukkueen välierässä 79–72, mutta hävisi loppuottelussa Neuvostoliitolle 49–95 saaden hopeaa. Italian EM-kilpailuissa 1981 Puola sai niin ikään hopeaa. Se kukisti välierässä Tšekkoslovakian 72–60, mutta hävisi loppuottelussa Neuvostoliitolle 42–85.


title: Puolan naisten koripallomaajoukkue

text: Puola saavutti ensimmäisen Euroopan-mestaruutensa kotikisoissaan 1999. Se kärsi alkulohkon peleissä kaksi tappiota sijoittuen lohkossaan Liettuan jälkeen toiseksi. Puolivälieräottelussa se voitti Kroatian 72–51 ja välierässä Venäjän 66–61. Katowicessa pelatussa loppuottelussa Puola kukisti Ranskan 59–56.


title: Andrea Ferraris

text: Andrea Ferraris (s. 3. syyskuuta 1966 Genova) on italialainen Aku Ankka -piirtäjä ja käsikirjoittaja. 1980-luvulla hän opiskeli genovalaisessa taidekoulussa. Opiskelunsa aikana hän piirsi myös sarjakuvia Treviso-kustantamolle. 1990-luvulla hän rupesi varsinaisesti piirtämään Aku Ankkaa. 10 vuoden jälkeen hän alkoi tehdä myös käsikirjoituksia. Ferrariksen ensimmäinen julkaistu sarjakuva on Mikki & Hessu: Neljäs Beatle.


title: Knivskjellodden

text: Knivskjellodden (Knivskjelodden) on Norjassa Magerøyan saarella Nordkappin kunnassa sijaitseva paikka, joka on Jäämeren ulkosaaria lukuun ottamatta Norjan ja Euroopan pohjoisin kohta. Suositumpi Nordkapp sijaitsee 1 500 metriä etelämpänä ja on maanteitse saavutettavissa toisin kuin Knivskjellodden. Paikan leveysastekoordinaatit ovat 71°11′08″ N, 47″ Nordkappia pohjoisempana.


title: Knivskjellodden

text: Euroopan mantereen pohjoisin kohta (ei saarella kuten Knivskjellodden) on Kinnarodden Gamvikin ja Lebesbyn kuntien rajalla (71° 08′ 02″ pohjoista leveyttä).


title: Jack Sutter

text: Jack Sutter (s. 1938) on englantilainen sarjakuvakäsikirjoittaja. Hän on käsikirjoittanut noin 250 Disney -sarjakuvaa, jotka on useimmiten piirtänyt Paul Halas tai Vicar. Sutter on myös käsikirjoittanut muun muassa James Bond- ja Star Trek -sarjakuvia.


title: Bruno Sarda

text: Bruno Sarda (s. 29. syyskuuta 1954 Torino) on italialainen Aku Ankka -käsikirjoittaja.


title: Bruno Sarda

text: Sardan ura alkoi vuonna 1985, ja hänen ensimmäinen sarjansa julkaistiin jo heti seuraavana vuonna. Sardaa pidetään yhtenä monipuolisimmista käsikirjoittajista. Hän on myös kasvattanut Ankkalinnan hahmogalleriaa, luomalla Indiana Hopon.


title: ASM

text: ASM on entinen Formula 3-talli. ASM voitti sarjan mestaruudet vuosina 2003-2008. Nykyinen F3 -talli ART Grand Prix kuitenkin korvasi sen kaudeksi 2009. ASM riveissä on ajanut muun muassa Formula 1 maailmanmestari Lewis Hamilton sekä F1:ssä myös ajava Nico Rosberg.


title: Rasmus Elm

text: Rasmus Christoffer Elm (s. 17. maaliskuuta 1988 Kalmar) on ruotsalainen jalkapalloilija. Hänen veljensä David ja Viktor ovat myös jalkapalloilijoita.


title: Rasmus Elm

text: Elm aloitti uransa Johansfors IF:n ja Emmaboda IS:n juniorijoukkueissa, kunnes liittyi vuonna 2005 Kalmar FF:n vahvuuteen. Hän edusti seuraa kaikkiaan neljä ja puoli vuotta ollen mukana voittamassa Ruotsin mestaruutta kaudella 2008. Mestaruuskausi ja hyvät esitykset Ruotsin alle 21-vuotiaiden maajoukkueessa poikivat Elmille sopimuksen Eredivisien mestariseura AZ Alkmaarin kanssa elokuussa 2009.


title: Rasmus Elm

text: Heinäkuussa 2012 Elm siirtyi Venäjän valioliigassa pelaavaan TsSKA Moskovaan yhdessä Alkmaarin toisen ruotsalaisen keskikenttäpelaajan Pontus Wernbloomin kanssa.


title: Rasmus Elm

text: Elm on kärsinyt vuonna 2014 kroonisesta vatsasairaudesta, jonka vuoksi hänen uransa jatkuminen on ollut kysymysmerkki. Aiemmin urallaan Elm on joutunut olemaan kahteen kertaan sivussa pelikentiltä pohkeeseen tulleen veritulpan vuoksi.


title: Rasmus Elm

text: Elm on edustanut Ruotsin maajoukkuetta 39 kertaa ja tehnyt neljä maalia. Hän oli joukkueen kokoonpanossa vuoden 2012 EM-kilpailuissa.


title: Tales of a Librarian

text: Tales of a Librarian (A Tori Amos Collection) on yhdysvaltalaisen laulaja-lauluntekijä Tori Amosin kokoelmalevy vuodelta 2003. Kokoelma sisältää kappaleita Amosin albumeilta Little Earthquakes, Under the Pink, Boys for Pele, From the Choirgirl Hotel ja To Venus and Back. Lisäksi albumi sisältää kaksi ennen julkaisematonta kappaletta (Angels ja Snow Cherries From France) sekä uudet versiot alun perin singlejen b-puolina ilmestyneistä kappaleista Sweet Dreams ja Mary. Albumista on olemassa kaksi versiota, tavallinen sekä DVD:n sisältävä erikoisversio.


title: More of Bobby’s Greatest Hits

text:
More of Bobby's Greatest Hits on 10 raitainen kokoelma joka sisältää 9 Bobby Vintonin hittiä vuosilta 1964 - 1966 ja yksi albumiraita ("Careless").
Singles - Billboard (North America)


title: Naisten Nelonen

text: Pelataan yhteissarjana Uudenmaan kanssa neljässä lohkossa. Syyskierrokselle muodostetaan 10 joukkueen nousulohko ja loput joukkueet syyskierrokselle kolmeen tasolohkoon.


title: Emmanouíl Tzánes

text: Emmanouíl Tzánes Bounialís () (1610/1637 Réthymno, Kreikka – 1690/1694) oli kreikkalainen renessanssiajan taidemaalari.


title: Emmanouíl Tzánes

text:
Tzánes syntyi Réthymnossa Kreetan saarella, ja hänestä tuli sittemmin pappi. Vuosiksi 1648–1654 hän muutti Korfun saarelle, josta jatkoi edelleen Venetsiaan. Tzánes maalasi suuren määrän ikoneja.
Tzánes kuului kreetalaiseen koulukuntaan. Samoihin aikoihin Venetsiassa vaikutti myös toinen kreetalainen taidemaalari, Theódoros Poulákis.


title: Steve Largent

text: Steven Michael "Steve" Largent (s. 28. syyskuuta 1954 Tulsa, Oklahoma) on entinen amerikkalaisen jalkapallon pelaaja, josta sittemmin tuli republikaanisen puolueen poliitikko.


title: Steve Largent

text: Largent pelasi Tulsan yliopistossa ja sai NFL-varauksensa vuonna 1976. Hän pelasi koko ammattilaisuransa (1976–1989) Seattle Seahawks -seurassa. Hän oli seitsenkertainen Pro Bowl -pelaaja ja sai vuonna 1988 Walter Payton Man of the Year Awardin. Hänet valittiin 1980-luvun vuosikymmenjoukkueeseen, ja hänen Seahawks-pelipaitansa numero (80) on jäädytetty.


title: Steve Largent

text: Largent kelpuutettiin Pro Football Hall of Fameen vuonna 1995. Hän suoritti aikoinaan yliopistotutkinnon aineenaan biologia.


title: Steve Largent

text: Largent istui Yhdysvaltain edustajainhuoneen republikaanisena jäsenenä vuosina 1994–2002. Vuonna 2002 hän oli ehdolla Oklahoman kuvernööriksi, mutta hävisi demokraattipuolueen Brad Henrylle. Largentilla on vaimonsa Terryn kanssa neljä lasta: Casie, Kyle, Kelly ja Kramer.


title: Vatsa

text: Vatsa on yksi eläinten ruumiinosista. Se sijaitsee pääpuolen suunnasta katsottuna keskiruumiin eli thoraxin (nisäkkäillä rintakehän) jälkeen. Muun muassa hyönteisillä vatsa on selvästi muista ruumiinosista erottuvassa takaruumiissa. Sen sijaan esimerkiksi nisäkkäillä vatsaa on usein vaikea kehon ulkopuolelta selvästi erottaa siihen läheisesti liittyvistä anatomisista alueista, rintakehästä ja lantiosta.


title: Vatsa

text: Kehon vatsaosan sisällä on monia tärkeitä sisäelimiä. Nisäkkäiden vatsan sisällä olevaa onteloa kutsutaan vatsaonteloksi, joka rajautuu palleaan ja lantion etuaukeamaan. Vatsaontelossa ovat keskeiset osat ruoansulatuskanavasta, kuten mahalaukku ja suurin osa paksu- ja ohutsuolesta. Lisäksi vatsaontelossa sijaitsevat nisäkkäiden maksa, haima, sappirakko, virtsarakko sekä perna. Munuaiset puolestaan sijaitsevat heti vatsaontelon takana.


title: Vatsa

text: Naaraspuolisilla nisäkkäillä vatsassa sijaitsee myös kohtu, joka tiineinä olevilla naarailla kasvaa voimakkaasti ja saa vatsan laajenemaan. Vatsan raskausaikainen kasvu ilmenee muun muassa ihmisillä varsin näkyvänä. Vatsan koko palautuu kuitenkin yleensä raskauden päättymisen jälkeen vähitellen aiempiin mittoihinsa.


title: Vatsa

text: Ihmisillä ylensyönti ja siihen liittyvät suuret painonvaihtelut tai raskaus ja synnytys voivat venyttää vatsan lihaskalvoa. Pitkäaikainen venytys voi heikentää vatsanpeitteiden joustavuutta ja johtaa veltostuneeseen vatsaan, joka saattaa roikkua kuin tyhjä pussi. Löystynyt ja veltostunut vatsan iho ja lihaskalvo on ulkonäköhaitta, joka voidaan kuitenkin korjata muotoiluleikkauksella. Mikäli vatsan lihaksisto on kunnossa, vatsan muotoa voidaan korjata myös pelkästään ihonalaista rasvakerrosta ohentamalla esimerkiksi rasvaimun keinoin.


title: Matkustaja (albumi)

text: Matkustaja on popyhtye Egotripin vuonna 2003 julkaisema albumi. Yhtyeen basisti Mikko Mäkelä oli jättänyt yhtyeen, joten levy tehtiin neljän miehen voimin. Siitä huolimatta levy toi Egotripille menestystä ’’"Älä koskaan ikinä"’’ –kappaleen ansiosta. Matkustaja nousi Suomen virallisen listan sijalle 9 ja sai kultalevyn ylitettyään siihen oikeuttavan 15 000 myydyn albumin rajan vuonna 2004.


title: DK King of Swing

text: DK King of Swing on vuonna 2005 julkaistu Donkey Kong -peli Game Boy Advance-käsikonsolille. Pelin kehitti japanilainen pelitalo Paon ja julkaisi Nintendo. Pelin tarkoitus on pelata Donkey Kong -hahmoilla erilaisissa kentissä, jotka vaikeentuvat taso tasolta. Peli sisältää seikkailu-, Jungle Jam yksin- ja moninpelitilat sekä extrat. Pelin jatko-osa on DK Jungle Climber, joka julkaistiin Nintendo DS:lle vuonna 2007.


title: DK King of Swing

text: Pelimaailmassa järjestetään suurta Jungle Jam -turnausta, josta voittajasta tulee viidakkosankari. Kesken kaiken Kuningas K. Rool, Donkey Kongin arkkivihollinen ilmestyy paikalle ja varastaa kaikki DK-mitalit, jotka ovat turnauksen palkinnot ja pakenee. Donkey Kong ja hänen ystävänsä lähtevät takaa-ajoon.


title: DK King of Swing

text: Pelin pelattavuus on melko yksinkertaista, sillä pelihahmoa ohjataan yksinomaan olkapäänäppäimillä L ja R. Kun painaa L-näppäintä, pelihahmo liikkuu vasemmalle ja R-näppäintä painamalla oikealle. Kun näitä näppäimiä painaa yhtaikaa, niin pelihahmo hyppää. Pelissä on 5 maailmaa: viidakko, autiomaa, meri, jäämaa ja ilma-alus, joista jokainen sisältää neljä kenttää ja pomovastustason. Jokaisessa kentässä esiintyy tappeja, joko yksittäisissä tai seassa, joihin tartutaan samoilla näppäimillä, millä liikkuminen tapahtuu. Jos pelaaja tarttuu tappiin oikealla kädellä, hän pyörii oikealle ja niin edespäin. Jos tappeihin tarttuu molemilla käsillä, niin voi tehdä eräänlaisen hyökkäyksen, millä tuhota viholliset tieltä. Pelaajan tarkoitus on hypätä tapilta tapille, jotta pääsisi tasoissa eteenpäin. Jokaiseen kenttään on piilotettu DK-mitali, jonka saamalla pelaaja läpäisee tason. Kentissä on myös kristalleja, joiden saamista vaaditaan myös tason läpipääsemiseksi. Tasoissa on myös Bonus-kenttiä, josta pelaaja voi voittaa palkintoja. Jokaisessa kentissä on banaaneja, jotka antavat lisäelämiä. Osa pelin hahmoista on tuttuja aiemmista Donkey Kong-peleistä, samoin kuin esineet, mikä saa pelin hyvin paljon muituttamaan vanhoja Donkey Kong Country-pelejä.


title: DK King of Swing

text: Vain Donkey Kong on pelattavana seikkailutilassa. Diddy Kongin saa pelattavaksi hahmoksi seikkailutilaan kun pelaaja on kerännyt 24 DK-mitalia. Muut hahmot ovat pelattavia Jungle Jam-tilassa:


title: A Piano: The Collection

text: A Piano: The Collection on yhdysvaltalaisen laulaja-lauluntekijä Tori Amosin kokoelmaboksi, joka julkaistiin vuonna 2006. Viiden CD:n boksi sisältää kappaleita Amosin albumeilta Little Earthquakes, Under the Pink, Boys for Pele, From the Choirgirl Hotel, To Venus and Back, Scarlet's Walk ja The Beekeeper sekä aikaisemmalta kokoelmalevyltä Tales of a Librarian. Lisäksi kokoelmassa on mukana alun perin singlejen B-puolina julkaistuja kappaleita, demoja ja muita harvinaisuuksia.


title: A Piano: The Collection

text: Little Earthquakes extended


title: A Piano: The Collection

text: Pink & Pele


title: A Piano: The Collection

text: Pele, Venus & Tales


title: A Piano: The Collection

text: Choirgirl, Scarlet, Beekeeper


title: A Piano: The Collection

text: Bonus B-sides


title: Bobby Vinton’s Greatest Hits of Love

text:
Bobby Vinton's Greatest Hits of Love on kokoelma Bobby Vintonin singleistä vuosilta 1967 - 1969.
Albumi sisältää myös kaksi raitaa albumilta ja 2 ennen julkaisematonta laulua.
Albumilista - Billboard (North America)


title: Tuomas Rannankari

text: Tuomas Rannankari (s. 21. toukokuuta 1991 Kuopio) on suomalainen jalkapalloilija, joka edustaa Veikkausliigassa pelaavaa Ilvestä. Pelipaikaltaan hän on vasen laitapuolustaja tai laitalinkki.


title: Tuomas Rannankari

text: Rannankari löi läpi pääsarjatasolla kaudella 2009, jolloin hän pelasi kaikissa KuPSin 11. ensimmäisessä ottelussa. 22. kesäkuuta 2009 Rannankarin kerrottiin siirtyvän Petteri Pennasen kanssa FC Twenteen. Pennanen oli viettänyt jo alkukauden vuokralla seurassa. Rannankari solmi hollantilaisseuran kanssa kolmivuotisen sopimuksen. Siirtoonsa mennessä hän oli pelannut 26 nuorisomaaottelua ja 12 ottelua KuPSin paidassa.


title: Tuomas Rannankari

text: Tuomas Rannankarin isä Ilpo Rannankari on Kuopion tuomiokirkkoseurakunnan kirkkoherra ja hiippakunnan tuomiokapitulin tuomiorovasti.


title: Mímis Androulákis

text: Dimítris ”Mímis” Androulákis (, s. 24. marraskuuta 1951 Ágios Nikólaos, Kreeta) on kreikkalainen kirjailija ja poliitikko. Hän on kreikkalaisen sosialidemokraattisen puolueen PASOKin kansanedustaja.


title: Mímis Androulákis

text: Opiskeluaikoinaan Ateenassa Androulákis toimi aktiivisesti Kreikan sotilasjuntan vastaisessa taistelussa, osallistuen mm. opiskelijoiden kapinaan. Androulákis oli kommunistipuolueen jäsen vuoteen 1991, jolloin hän erosi ja liittyi radikaalivasemmistolaiseen Synaspismós-puolueeseen. Kaksi vuotta myöhemmin hän kuitenkin jäi sivuun aktiivisesta poliittisesta toiminnasta. Vasta vuonna 2004 hän hyväksyi Geórgios Papandréoun kutsun PASOKin ehdokkaaksi.


title: Mímis Androulákis

text: Androulákis on kirjoittanut 11 romaania sekä useita poliittisia kirjoja. Hänen kirjansa "Mν" (joka kreikaksi lausuttaessa muistuttaa ”pimppiä” tarkoittavaa sanaa "mouní") kuvaa Jeesuksen naistenmiehenä, joka tuntee vastustamatonta vetoa Maria Magdaleenaan. Kirja herätti voimakkaan vastareaktion kreikkalaisortodoksien keskuudessa ja kiihkomielisimmät arvostelijat polttivat kirjan kopioita Thessalonikissa.


title: Tanja Komulainen

text: Tanja Virva Tuulia Komulainen (o.s. Mäkinen, s. 2. maaliskuuta 1980 Pälkäne) on suomalainen kiekonheittäjä ja maaotteluedustaja, joka edustaa Tampereen Pyrintöä. Komulaista ovat valmentaneet Erkki Mäkinen, Tapio Tuohino ja Jorma Haaranen. Kiekonheiton ohella Komulainen työntää sivulajinaan kuulaa.


title: Tanja Komulainen

text: Komulainen on voittanut Kalevan kisoista kiekonheitossa SM-kultaa vuosina 2009, 2010 ja 2012, SM-hopeaa neljästi vuosina 2006, 2007, 2008 ja 2016 sekä pronssia vuosina 2004, 2011 ja 2014. Lisäksi hänellä on kuulantyönnön pronssimitali vuodelta 2003. Sisäratojen SM-kilpailuissa Komulainen on saavuttanut kuulantyönnössä hopeaa vuosina 2006 ja 2010. Kiekonheiton talvimestaruuskilpailuissa hän on voittanut Suomen mestaruuden vuosina 2007, 2009, 2010, 2011 ja 2012 sekä SM-hopeaa vuosina 2004, 2005, 2006, 2008, 2015 ja 2016. Barcelonan EM-kilpailuissa 2010 ja Helsingin EM-kilpailuissa 2012 hän karsiutui loppukilpailusta.


title: Tanja Komulainen

text: Kiekonheitossa Komulaisen ulkoratojen ennätys on Tampereella kesäkuussa 2011 heitetty 57,10 metriä. Hallissa hänen ennätyksensä, 56,51 metriä, on maaliskuulta 2010. Kuulantyönnössä Komulaisen ennätys ulkoradoilla on 14,90 metriä ja hallissa 14,66 metriä.


title: Tanja Komulainen

text: Komulainen on kilpaillut myös painonnostossa ja sijoittunut siinä SM-mitaleille.


title: Tanja Komulainen

text: Hän on ammatiltaan lääkäri.


title: Tanja Komulainen

text: "Päivitetty 10.3.2016"


title: Tanja Komulainen

text: Kiekonheitto


title: Tanja Komulainen

text:
Kuulantyöntö
"Päivitetty 10.3.2016"


title: Tanja Komulainen

text:
Kuulantyöntö
(i)= heitetty/työnnetty hallissa


title: Ruotsin historialliset pääalueet

text: Ruotsin historialliset pääalueet (, vanhemmassa kielenkäytössä "Sveriges hufvuddelar") ovat Ruotsin maakunnista muodostuvia maantieteellisiä kokonaisuuksia. Pääalueilla ei sellaisinaan ole enää vuosisatoihin ollut hallinnollista merkitystä, mutta niihin viitataan usein arkipuheessa, historiasta tai paikallisidentiteetistä keskusteltaessa ja käytännön yhteyksissä kuten säätiedotuksissa.


title: Ruotsin historialliset pääalueet

text: Ruotsi jaetaan nykyään kolmeen pääalueeseen, jotka ovat Götanmaa (ruotsiksi "Götaland"), Sveanmaa ("Svealand") ja Norlanti ("Norrland"). Aiemmin Ruotsiin kuului myös neljäs pääalue, joka sijaitsi Itämeren itäpuolella. Keskiajalta noin 1400-luvulle sitä kutsuttiin nimellä Itämaa ("Österland" tai "Österlanden") ja sittemmin nimellä Suomi ("Finland").


title: Ruotsin historialliset pääalueet

text: Pääalueitten nimien taustalla ovat muinaisskandinaavisten heimojen svealaisten ja gööttien asuinalueet sekä näistä heimoista muodostuneen Ruotsin valtakunnan laajentuminen toisaalta pohjoiseen ja toisaalta itään. Koska Norlanti on ulkoapäin määritelty kokonaisuus ja eroaa siten Svean- ja Götanmaasta, on norlantilaisten puheenparteen vastapainoksi syntynyt svean- ja götanmaalaisia tarkoittava halventava yhteisnimitys "sörlänning" eli "etelämaalainen".


title: Ruotsin historialliset pääalueet

text: Pääalueitten rajat ovat historian kuluessa vaihdelleet jonkin verran. Esimerkkejä:


title: Ruotsin historialliset pääalueet

text: Seuraavassa taulukossa on esitetty koko Ruotsin ja sen historiallisten pääalueiden väkiluvut, maapinta-alat ja väentiheydet:


title: Ruotsin historialliset pääalueet

text: Götanmaa on asukasluvultaan selvästi suurin ja siellä asuu lähes puolet Ruotsin väestöstä. Sveanmaalla on vähemmän asukkaita (siitä huolimatta siellä on maan pääkaupunki Tukholma), mutta pinta-alaltaan Sveanmaa ja Götanmaa ovat melko samansuuruiset. Myös keskimääräisessä väentiheydessä ei ole suurta eroa. Norlannissa asuu vain 12 % Ruotsin väestöstä, mutta se kattaa 59 % Ruotsin pinta-alasta, joten väentiheys jää paljon alhaisemmaksi kuin eteläisemmissä Götanmaalla ja Sveanmaalla.


title: Cary-Hiroyuki Tagawa

text: Cary-Hiroyuki Tagawa (; s. 27. syyskuuta 1950) on japanilais-amerikkalainen näyttelijä. Hänen äitinsä on japanilainen näyttelijä ja isä japanilais-amerikkalainen, joka palveli Yhdysvaltain armeijassa. Tagawalla on kaksi lasta.


title: Erick Avari

text: Nari Erick Avari (s. 13. huhtikuuta 1952) on intialainen näyttelijä.


title: 20 All-Time Greatest Hits

text: 20 All-Time Greatest Hits on 20 hittisinglekokoelma Bobby Vintonin levyttämistä kappaleista Epic Records -levymerkille.


title: Jakob Knudsen

text: Jakob Christian Lindberg Knudsen (14. syyskuuta 1858 Rødding – 21. tammikuuta 1917 Birkerød) oli tanskalainen pappi ja kirjailija. Hän kirjoitti romaaneja uskosta ja ihmisen vastuusta.


title: Pini Gershon

text: Pinhas ”Pini” Gershon (, s. 13. marraskuuta 1951) on israelilainen koripallovalmentaja, joka toimii tällä hetkellä Maccabi Tel Avivin valmentajana.


title: Pini Gershon

text: Loukkaantumisen seurauksena Gershon aloitti valmentamisen hyvin nuorena. Hän on valmentanut uransa aikana monia seuroja, joista suurimmat ovat Maccabi Tel Aviv BC, Olympiakos BC ja Hapoel Jerusalem BC. Gershon on voittanut Euroopan seurajoukkueiden mestaruuden kolme kertaa.


title: Andrei Moisejev

text: Andrei Sergejevitš Moisejev (, s. 3. kesäkuuta 1979 Donin Rostov) on venäläinen nykyaikainen viisiottelija ja kaksinkertainen olympiavoittaja. Moisejev voitti miesten henkilökohtaisen kilpailun sekä Ateenan kesäolympialaisista 2004 että Pekingistä olympiadi myöhemmin.


title: Andrei Moisejev

text: Maailmanmestaruuskilpailuista Moisejev on voittanut neljä kulta- ja kaksi hopeamitalia.


title: Street Fighter II: The Animated Movie

text: Street Fighter II: The Animated Movie () on vuonna 1994 ilmestynyt japanilainen anime-elokuva, jonka on ohjannut Gisaburō Sugii, käsikirjoittanut Kenichi Imai ja tuottanut animestudio Group TAC. Elokuvan englanninkielisen käännöksen ja dubbauksen teki Manga Entertainment. Elokuvan toimintakohtausten koreografiat ovat suunnitelleet K-1:n japanilainen perustaja Kazuyoshi Ishii ja sveitsiläinen karateka Andy Hug. Elokuvan tarina on sovitettu samannimisestä Capcomin tappelupelistä "Street Fighter II":sta.


title: Street Fighter II: The Animated Movie

text: Maailmanvalloitusta havittelevan terroristijärjestön Shadowlawin johtaja M. Bison kidnappaa ihmisiä ja aivopesee heidät vaikutusvaltaisten poliitikkojen salamurhaajiksi. Hänen kätyreihinsä kuuluvat espanjalainen salamurhaaja Vega, yhdysvaltalainen nyrkkeilijä Balrog ja thainyrkkeilyn maailmanmestari Sagat. Bison on erityisen kiinnostunut vaeltavan japanilaisen katutappelijan Ryun aivopesemisestä, koska vuosia sitten Ryu nujersi voittamattomaksi pidetyn Sagatin. Yhdysvalloissa Ryun paras ystävä Ken Masters on epätyytyväinen varteenotettavan vastustajan puuttumisesta. Interpolin agentti Chun-Li määrätään paikantamaan Ryu ja antamaan tälle varoitus Shadowlawin suunnitelmista. Tehtävän aikana Chun-Li hankkii itselleen liittolaisen Yhdysvaltain ilmavoimien hävittäjälentäjästä Guilesta. Aluksi Guile on vastentahtoinen yhteistyöhön Chun-Lin kanssa, koska hän suunnittelee kostavan yksin ystävänsä kuoleman Bisonin käsissä. Chun-Li kuitenkin paljastaa Guilelle, että Bison tappoi myös hänen isänsä, mutta Chun-Li ei anna periksi itsekkyydelle ihmishenkien pelastamisessa. Chun-Lin ja Guilen toimet vetävät puoleensa Bisonin kiinnostuksen, joten hän lähettää Vegan tappamaan Chun-Lin tämän huoneistossa New Yorkissa. Vegan väijytys epäonnistuu johtaen rajuun otteluun hänen ja Chun-Lin välillä. Chun-Lin onnistuu potkaista Vegan seinän läpi ja pudottaa hänet kadulle, mutta Chun-Li pyörtyy verenhukkaan Guilen saavuttua huoneistolle. Sairaalassa Chun-Li vaipuu koomaan, mutta Guile päättää jatkavan tutkimusta yksin.


title: Street Fighter II: The Animated Movie

text: Shadowlawin monitorikyborgi tallentaa Kenin ja Thunder Hawkin ottelun. Shadowlawin tutkimuksille Bisonille paljastuu, että Ken ja Ryu ovat ystävykset ja heillä on sama taistelutyyli. Seattlessa Ken ajaa tyttöystävänsä Elizan kotiin, mutta paluumatkalla Bison saapuu Kenin luokse VTOL-koneella. Bison kidnappaa Kenin ja aivopesee hänet orjakseen. Guile matkustaa Kaakkois-Aasiaan antamaan Ryulle varoituksen, että Ken on aivopesty Shadowlawin terroristiksi. Guilen päästyä perille Ryu on harjoittelemassa sumopainijan E. Hondan kanssa. Bison, Ken ja Balrog kuitenkin saapuvat VTOL-koneella. Bison kukistaa Guilen ja aivopesty Ken hyökkää Ryun kimppuun. Honda kohtaa Balrogin, mutta kesken ottelun molemmat pyörivät kielekkeeltä alas. Ryun yritys murtaa aivopesun vaikutukset puheella epäonnistuu ja Ken pieksee hänet. Muistot Ryun ja Kenin nuoruudesta kuitenkin onnistuvat aivopesun murtamisessa. Bison haastaa Ryun ja Kenin otteluun, mutta kaksikko onnistuu Bisonin päihittämisessä ja tuhoavat tämän VTOL-koneen. Honda ilmestyy tapahtumapaikalle kantaen selässään tajuttomia Guilea ja Balrogia. Bisonin kukistumisen jälkeen Interpol ja Yhdysvaltain asevoimat paikantavat Shadowlawin päämajan sijainnin ja pommittavat sen maan tasalle ilmaiskussa.


title: Street Fighter II: The Animated Movie

text: Voitokas Guile palaa Yhdysvaltoihin ja kiiruhtaa sairaalaan ilmoittakseen Chun-Lille tehtävän onnistumisesta. Aluksi Chun-Li teeskentelee kuollutta, minkä jälkeen Guile näkee tämän parantuneen vammoistaan ja pitelemässä käsissään sanomalehteä, jossa pääotsikossa kerrotaan Shadowlawin lopullisesta kukistumisesta. Ryu ja Ken hyvästelevät ja lupaavat tavata toisensa tulevaisuudessa. Eliza hakee Kenin autolla ja Ryu lähtee vaeltamaan moottoritien laidassa. Yhtäkkiä Ryun taakse ilmestyy tummanpuhuva rekka, jonka ajaja on Bison. Ryu loikkaa rekkaa päin haastaakseen Bisonin uuteen otteluun.


title: Street Fighter II: The Animated Movie

text: "Street Fighter II: The Animated Movien" orkesterimusiikista, jazzista ja J-popista koostuvan soundtrackin sävelsi Tetsuya Komuro. Soundtrackillä kuullaan myös Big Lifen ja Alpha-Lylan sävellyksiä, Ryoko Shinoharan laulut "Itoshisa To Setsunasa To Kokoro Tsuyosa To" ja "GooD LucK" sekä "Street Fighter II":n soundtrackin säveltäjän Yōko Shimomuran ylimääräinen kappale.


title: Street Fighter II: The Animated Movie

text: Ensimmäinen CD-levy ilmestyi Japanissa 1. elokuuta 1994.


title: Street Fighter II: The Animated Movie

text: Toinen CD-levy ilmestyi Japanissa 21. marraskuuta 1994. Levyllä ovat elokuvan kappaleet, jotka eivät esiintyneet ensimmäisessä CD-levyssä.


title: Street Fighter II: The Animated Movie

text: Elokuvan englanninkielisessä versiossa Tetsuya Komuron säveltämä alkuperäinen musiikkiraita vaihdettiin lisensoiduihin grunge- ja alternative metal -kappaleisiin. Englanninkielisessä versiossa on myös Cory Leriosin ja John D'Andrean säveltämä alkuperäinen musiikkiraita.


title: Street Fighter II: The Animated Movie

text: "Street Fighter II: The Animated Movien" tarina katsotaan "Street Fighter" -pelisarjassa epäkaanoniseksi, mutta elokuvan vaikutukset näkyvät myöhemmissä "Street Fighter" -peleissä. Elokuvan menestys oli osasyy "Street Fighter Alpha" -sarjan syntyyn, minkä takia erityisesti "Street Fighter Alpha: Warrior's Dreamsissa", "Street Fighter Alpha 2":ssa ja "Street Fighter Alpha 3":ssa on monia sisäpiiriviittauksia elokuvaan. "Street Fighter II: The Animated Movie" toi mukaan ensimmäistä kertaa sittemmin myös pelisarjassa esiintyviä sivujuonia, kuten Sagatin pakkomielteisen suhteen Ryuhun ja Chun-Lin ja Vegan vihollisuuden.


title: Street Fighter II: The Animated Movie

text: "Street Fighter Alpha: Warrior's Dreamsissa" Ken Mastersille annettiin sidotut pitkät hiukset ja M. Bisonista tehtiin kookas ja lihaksikas verrattuna "Street Fighter II":n hoikkaan Bisoniin; molemmat hahmomallit perustuvat elokuvan näkemykseen Kenistä ja Bisonista. "Street Fighter Alpha 2" myös kanonisoi elokuvan väitöksen, jonka mukaan Ryun ikoninen punainen hachimaki on alun perin Kenin hiusnauha, jonka Ken antoi jäähyväislahjaksi Ryulle. "Street Fighter Alphan" Dramatic Battle -moodissa Ryu ja Ken kohtaavat yhdessä elokuvan viimeisen toimintakohtauksen tavoin Bisonin; pelin japaninkielisessä versiossa ottelun aikana kuullaan elokuvan soundtrackin kappale "Itoshisa To Setsunasa To Kokoro Tsuyosa To" samasta kohtauksesta. "Street Fighter Alphassa" Sagatin loppuvastus on Ryu, jonka Sagat kohtaa samalla ruohoniityllä kuin elokuvan alkukohtauksessa. "Street Fighter Alpha 2":ssa Zangief ja "Street Fighter Alpha 3":ssa Cammy viskaavat pois punaisen kaavun ennen osallistumista otteluun, mikä on viittaus hahmojen sisääntuloon elokuvassa. "Street Fighter Alpha 2":ssa Bisonin VTOL-kone nähdään Brasiliassa sijaitsevassa pelin tasossa. "Street Fighter Alpha 2":ssa Bisonin loppunäytöksessä Shadowlawille työskentelevä vanha tiedemies tekee cameoroolin ja Bison aivopesee Ryun samalla tavalla kuin Ken aivopestiin elokuvassa. "Street Fighter Alpha 3":ssa Ryu kohtaa aivopestyn Kenin, minkä jälkeen hän käy viimeisen ottelun Bisonia vastaan. "Street Fighter II: The Animated Movien" vaikutukset yltivät myös "Street Fighter Alpha" -sarjan ulkopuolelle; esimerkiksi elokuvan aivopesty Ken oli pääinspiraatio "in" Violent Kenille.


title: Street Fighter II: The Animated Movie

text: "Street Fighter II: The Animated Moviessa" Shadalowlawin monitorissa Ryun ja Kenin mestarin nimeksi mainitaan Goutetsu. Elokuva on täten Goutetsun ensiesiintyminen, vaikka hänestä vain kuuluu Goutetsun ääni. Ennen elokuvaa ilmestyneessä Masaomi Kanzakin mangassa "ssa" Ryun ja Kenin mestarin nimeksi kuitenkin mainittiin Gouken. "Street Fighter Alphassa" Akuman loppunäytöksessä Goutetsun ja Goukenin hahmot liitettiin pelisarjan viralliseen juoneen ja esiteltiin ensimmäisen kerran Goutetsun ulkonäkö. Virallisesti Goutetsu oli Goukenin ja Akuman mestari, jonka murhasi Akuma ennen kuin Gouken otti Ryun ja Kenin oppilaikseen. Akuma tekee elokuvassa cameoroolin nojaten muuria vasten Kalkuttaan sijoittuvassa kohtauksessa.


title: The Original Bootlegs

text: The Original Bootlegs on yhdysvaltalaisen laulaja-lauluntekijä Tori Amosin kokoelmaboksi, joka julkaistiin vuonna 2005. Boksi sisältää live-materiaalia kuudesta Amosin konsertista vuodelta 2005. Jokainen konsertti julkaistiin myös erikseen kahden CD:n pakkauksina.


title: The Original Bootlegs

text: (15. huhtikuuta 2005)


title: The Original Bootlegs

text:
CD 1
CD 2


title: The Original Bootlegs

text: CD 1


title: The Original Bootlegs

text: CD 2


title: The Original Bootlegs

text:
CD1
CD2


The Original Bootlegs


title: Negroponte

text: Negroponte (”Musta silta”) voi viitata seuraaviin paikkoihin tai henkilöihin:


title: Knäred

text: Knäred on taajama ja entinen kunta Laholmin kunnassa Hallandin läänissä noin 20 kilometriä itään Laholmista. Knäredin kirkko on rakennettu vuonna 1854. Tammikuussa 1613 Ruotsin ja Tanskan välinen Kalmarin sota päättyi paikkakunnalla solmittuun Knäredin rauhaan. Taajaman asukasluku vuonna 2010 oli 1 088.


title: Knäred

text: Knäredin kunta liitettiin Laholmin kuntaan vuonna 1974.


title: Koarvikodds

text: Koarvikodds (myös nimellä Kuarvikozza) on Muotkatunturin erämaa-alueen korkein tunturi. Koarvikoddsin korkeus on 590 metriä merenpinnasta. Koarvikodds sijaitsee Inarissa Suomen Lapissa.


title: Dave Edler

text: David Delmar ”Dave” Edler (s. 5. elokuuta 1956 Sioux City, Iowa) on yhdysvaltalainen pappi ja republikaanipuolueen poliitikko sekä entinen baseballpelaaja. Hän oli enimmäkseen kolmantena pesämiehenä Seattle Mariners -seurassa vuosina 1980–1983. Seura varasi hänet vuonna 1978. Lisäksi Edler pelasi yliopistotasolla Washington State Cougarsissa. Peliuransa aikana hän kärsi alkoholi- ja huumeongelmista.


title: Dave Edler

text: Ongelmista toipumista edesauttoi Edlerin kokema uskonnollinen herätys. Hän on toiminut valmennustehtävissä sekä toimintansa nuoriin kohdistavassa kristillisessä Young Life -järjestössä ja on nykyisin pastorina Yakima Foursquare Churchissa. Tammikuussa 2006 hänestä tuli washingtonilaisen Yakiman kaupungin pormestari kahden valtuustossa vietetyn vuoden jälkeen.


title: Yongle

text: Keisari Yongle (synt. Zhu Di, ) oli Ming-dynastian kolmas keisari, joka hallitsi Kiinassa vuosina 1402–1424. Yonglea pidetään suurimpana Ming-hallitsijana sekä yhtenä Kiinan merkittävimmistä keisareista. Hänen hallituskausinimensä "Yongle" tarkoittaa ”ikuista onnellisuutta”.


title: Yongle

text: Yongle teki Pekingistä Kiinan pääkaupungin ja rakennutti sinne Kielletyn kaupungin. Hän rakennutti myös Keisarinkanavan uudestaan, rahoitti Zheng Hen tutkimusmatkoja ja valmistutti suuren tietosanakirjan Yonglen ensyklopedian. Hänen aikanaan Kiina Ming-dynastia oli mahtavimmillaan, ja myös Kiinan alueita laajennettiin pohjoisessa Mantšuriaan ja etelässä Vietnamiin.


title: Yongle

text: Zhu Di oli Ming-dynastian perustajan Zhu Yuanzhangin neljäs poika, joka syntyi 2. toukokuuta 1360. Tällöin hänen isänsä oli vielä Punaisten turbaanien kapinallisjohtaja, josta vasta myöhemmin tuli Ming-dynastian ensimmäinen keisari Hongwu.


title: Yongle

text: Ming-dynastian virallisten asiakirjojen mukaan Zhu Din äiti oli keisari Hongwun päävaimo, keisarinna Ma. Jotkut aikalaiset kuitenkin väittivät, että hänen äitinsä olisi ollut muuan Zhu Yuanzhangin ei-kiinalainen jalkavaimo


title: Yongle

text: Valloitettuaan pääkaupungin uusi keisari Yongle jätti syrjään vanhat perustelunsa, joiden mukaan hänen veljenpoikansa olisi joutunut pahojen neuvonantajien uhriksi. Sen sijaan hän mitätöi Jianwenin koko hallituskauden ja selitti vuoden 1402 olleen Hongwun kauden 35. vuosi. Hänen edesmennyt veljensä Zhu Biao, jonka Jianwen oli tämän kuoleman jälkeen julistanut olleen keisari, menetti tämän arvonsa, ja myös Zhu Biaon elossa olleet pojat menettivät keisarillisen arvonsa ja asetettiin kotiarestiin. Myös Jianwenin eloon jäänyt nuorempi poika vangittiin ja kätkettiin seuraaviksi 55 vuodeksi. Vaikka Zhu Di jonkin aikaa esiintyi nöyränä ja oli kieltäytyvinään hänelle tarjotusta valtaistuimesta, lopulta hän otti sen vastaan ja ilmoitti, että seuraava vuosi olisi oleva Yonglen kauden ensimmäinen vuosi. Hänet kruunattiin Ming-keisariksi 42-vuotiaana, 14. heinäkuuta 1402 sen jälkeen, kun hän oli käynyt pikaisesti isänsä haudalla. Valtakautensa ensimmäiset vuodet hän käytti etupäässä huhujen torjumiseen ja taisteluun rosvoja vastaan.


title: Yongle

text: Pyrkiessään kiihkeästi osoittamaan oman valta-asemansa laillisuuden Yongle mitätöi nuoren veljenpoikansa valtakauden kokonaan ja käynnisti laaja-alaiset toimet lapsuuttaan ja kapinaansa koskeneiden asiakirjojen hävittämiseksi tai väärentämiseksi. Tämän vuoksi Nanjingin kungfutselaisten oppineiden keskuudessa suoritettiin suuri puhdistus ja eunukkien salaiselle poliisille myönnettiin tavanomaista laajemmat valtuudet.


title: Yongle

text: Yksi Yonglen suosikeista oli Zheng He, joka hänen toimeksiannostaan teki laajoja tutkimusretkiä eteläisellä Tyynellämerellä ja Intian valtamerellä. Nanjingissa ilmenneet hankaluudet vaikuttivat myös siihen, että hän teki Beipingistä (kiinaa: ’Pohjoinen rauha’) jälleen valtakunnan toisen ja samalla ensisijaisen pääkaupungin ja antoi sille nimen Peking.


title: Yongle

text: Yonglen valtakaudella Keisarinkanava rakennettiin ja avattiin uudelleen. Vuosien 1406 ja 1420 välillä keisarin johdolla rakennettiin Kielletty kaupunki. Hänen määräyksestään rakennettiin myös Nanjingin posliinitorni, jota pidettiin yhtenä maailman ihmeistä, kunnes Taiping-kapinalliset tuhosivat sen vuonna 1856. Yhtenä osana hänen jatkuvista toimenpiteistään oppineiden valvomiseksi hän suuresti laajensi keisarillisten virkatutkintojen järjestelmää, sen sijaan että hänen isänsä oli nimittänyt virkamiehet henkilökohtaisten suositusten perusteella. Keisarin valitsemat oppineet laativat hänen valtakaudellaan laajan Yonglen ensyklopedian.


title: Yongle

text: Koska monet oppineet Nanjingissa kieltäytyivät tunnustamasta Yonglen vallankaappausta lailliseksi, hän käynnisti heidän ja heidän perheidensä keskuudessa läpikotaiset puhdistukset, jotka kohdistuivat myös naisiin ja lapsiin. Entisen hallituksen kannattajat nujerrettiin koko valtakunnassa.


title: Yongle

text: Ankarin Kiinan lain tuntema rangaistus oli vanhastaan ollut niin sanottu "yhdeksän sukulaispolven hävittäminen", joka Kiinan klassisen historiateoksen mukaan oli ollut käytössä jo Shang-dynastian aikana. Siinä tuomittu leikattiin elävältä viipaleiksi, ja samoin tehtiin myös hänen isovanhemmilleen, vanhemmilleen, sedilleen, tädeilleen, veljilleen, sisarilleen, lapsilleen, veljien ja sisarien laisille, lapsenlapsille ja kaikille tuomitun kanssa asuville, kuuluivatpa he mihin sukuun tahansa, joskin käytännössä lapset usein säästettiin ja naisille suotiin mahdollisuus valita orjiksi alistuminen teloituksen sijasta. Keisari Yonglen aikana tämä välillä jo poistettu rangaistus oli tullut uudestaan käyttöön, ja siihen voitiin tuomita kapinasta tai valtiopetoksesta. Neljä Yonglen aikana tällä tavoin sukulaisineen teloitettua oppinutta tuli tunnetuiksi neljänä marttyyrina, josta kuuluisin oli Fang Xiaoru, keisari Jianwenin entinen kotiopettaja. Kun häntä uhattiin "yhdeksän sukulaispolven hävittämisellä", hän vastasi typerästi: "Älkää koskaan mainitko yhdeksää, menkää kymmenen kanssa!" Niinpä hänet ainoana Kiinan historiassa tuomittiin "kymmenen sukulaispolven hävittämiseen", jossa hänen edellä mainittujen sukulaistensa lisäksi surmattiin myös kaikki hänen entiset oppilaansa. Kerrottiin, että kun hänet surmattiin katkaisemalla hänet vyötärön kohdalta, hän kirjoitti verellään lattiaan merkin "篡" ("vallananastaja") ja että hänen kanssaan teloitettiin kaikkiaan 872 muuta.


title: Yongle

text: Keisari Yongle seurasi läheisesti perinteisiä rituaaleja ja omaksui monet suositut uskomukset. Hän ei liiaksi keskittynyt palatsielämän ylellisyyksiin, mutta käytti yhä hyväkseen buddhalaisuutta ja buddhalaisia juhlia rauhoittaakseen kansalaisten keskuudessa esiintyneet levottomuudet. Hän teki lopun Kiinan eri heimojen välisistä sotaisuuksista ja järjesteli maakunnat uudestaan tavalla, joka parhaiten edisti sisäistä rauhaa valtakunnassa. Ernst Faberin mukaan Yongle oli "kiihkeä buddhalainen."


title: Yongle

text: Koska keisarikunnan johtaminen vallankaappauksen jälkeen oli haastavaa ja edellytti paljon ajattelua, Yongle etsi hoviinsa oppineita. Hän valitsi erittäin huolellisesti ehdokkaiksi monia parhaita oppineita. Hän oli myös huolissaan buddhalaisuuden rappiosta Kiinassa.


title: Yongle

text: Vuonna 1403 keisari Yongle lähetti Deshin Shekpalle, Tiibetin buddhalaisuuden Kagyu-koulukunnan viidennelle karmapalle lahjoja ja kutsui hänet vierailulle keisarikunnan pääkaupunkiin, mahdollisesti Avalokitesvaran aloitteesta. Pitkän matkan jälkeen Deshin Shekpa saapui Tiibetistä elefantilla ratsastaen Nanjingiin 10. huhtikuuta 1407, ja keisarin palatsissa kymmenettuhannet munkit tervehtivät häntä.


title: Yongle

text: Deshin Shekpa vakuutti keisarille, että vaikka eri kansoilla oli eri uskonnot, ei yksi niistä ollut muita parempi. Hän sai vierailullaan hyvän vastaanoton, ja monia ihmeitä kerrottiin tapahtuneen. Hän myös suoritti seremonioita keisarin perheelle. Keisari antoi hänelle 700 erää hopeaesineitä ja myönsi hänelle arvonimen "Arvokas uskonnollinen kuningas, Lännen suuri rakastava, mahtava rauhan Buddha".


title: Yongle

text: Uskonnollisten asioiden lisäksi keisari halusi myös solmia Karmapan kanssa samantapaisen liiton kuin Yuan-dynastian kaanit olivat 1200- ja 1300-luvulla solmineet Sakayapan kanssa. Ilmeisesti hän myös tarjoutui lähettämään Tiibetiin sotaväkeä yhdistämään maan, mutta Deshin Shekpa väitti vastaan, sillä osa Tiibetistä oli yhä lujasti aikaisemman Yuan-dynastian kannattajien hallinnassa.


title: Yongle

text: Deshin lähti Nanjingista 17. toukokuuta 1408. Vuonna 1410 hän palasi Tsurphuun, jossa hänen luostarinsa oli sillä välin rakennettu uudestaan alueella tapahtuneen maanjäristyksen jälkeen.


title: Yongle

text: Kun tuli aika nimittää seuraaja, Yongle olisi halunnut sellaiseksi valita toisen poikansa, Zhu Gaoxun. Gaoxu oli urheilullinen soturityyppi ja sellaisena täysin erilainen kuin vanhempi veljensä, joka oli luonteeltaan älyllinen ja ihmisystävällinen. Vaikka monet neuvonantajat olivat toista mieltä, Yongle päätyi lopulta kuitenkin Xie Jinin neuvosta valitsemaan seuraajakseen vanhemman poikansa, poikansa, myöhemmän keisari Hongxin. Tästä Gaoxu raivostui, ja hän kieltäytyi tottelemasta isänsä tahtoa ja muuttamasta Yunnanin maakuntaan, jonka prinssi hän oli. Hän jopa surmasi Xie Jinin.


title: Yongle

text: Kun Yongle oli syrjäyttänyt Jianwenin, Kiinan maaseutu oli kärsinyt suuria tuhoja. Hauraan uuden talouden oli selviydyttävä alhaisesta tuottavuudesta ja väestökadosta. Uusi keisari pani toimeen pitkän ja laajan hankkeen talouden vahvistamiseksi ja vakaannuttamiseksi, mutta ensin hänen oli vaiennettava vastustajansa. Hän erotti viroistaan monia korruptuneita virkamiehiä. Joillekuille luotetuimmille virkamiehilleen hän antoi tehtäväksi paljastaa tai hävittää salaiset järjestöt, rosvot ja syrjäytettyjen sukulaistensa kannattajat. Talouden vahvistamiseksi hän ryhtyi toimiin väestökadon pysäyttämiseksi raivaamalla maata viljelykseen, käyttämällä olemassa olevaa työvoimaa niin paljon hyväkseen kuin mahdollista ja pyrki maksimoimaan tekstiiliteollisuuden ja maatalouden tuotannon. Yonglen aikana viljelykseen raivattiin myös hyvin tuottoisaa maata muun muassa Jangtsen suiston alueelta.


title: Yongle

text: Yonglen aikana Keisarinkanava rakennettiin lähes kokonaan uudestaan, ja lopulta sitä pitkin kuljetettiin kaikkialta maailmasta tuotua tavaraa. Lyhyellä aikavälillä hän halusi elävöittää pohjoiset kaupungit uudestaan, varsinkin hänen uuden pääkaupunkinsa Pekingin. Ennen kuin Keisarinkanava rakennettiin uudestaan, viljaa oli tuotu Pekingiin kahta reittiä: meritse Itä-Kiinan meren ja Liujiagangin sataman kautta tai paljon työläämmin siirtämällä vilja ensin suurista proomuista piemenmpiin sen jälkeen kun ne olivat kulkeneet Huai-joen poikki ja Shandongin kautta ja rahtaamalla vilja uudestaan suurempiin proomuihin Keltaisellajoella ennen kuin saavuttiin Pekingiin. Koska Pekingissä tarvittiin noin neljä miljoonaa "shi"-yksikköä eli yli 400 miljoonaa litraa viljaa vuodessa, molemmat reitit olivat erittäin tehottomia. Kun muuan virkamies Jiningistä, Shandongista huomautti asiasta Yonglelle laatimassaan muistiossa, keisari päätti ryhtyä toimiin asian parantamiseksi.


title: Yongle

text: Koska Zhu Di oli alkujaan Yanin maakunnan prinssi, hän teki Yanin pääkaupungista, Pekingistä, valtakunnan pääkaupungin. Suositun tarinan mukaan näin tehtiin, koska keisari oli kulkenut neuvonantajiensa seuraamana Nangingia ympäröivillä kukkuloilla, joille keisarillinen palatsi näkyi, jolloin nämä olisivat huomauttaneet palatsin olleen alttiina tykistötulelle.


title: Yongle

text: Pekingiin rakennettiin useita virastotaloja sekä asuintaloja virkamiehille ja keisariperheelle itselleen. Kielletty kaupunki rakennettiin vuosina 1407–1420, ja valmistuttuaan siitä tuli keisarikunnan pääkaupunki seuraaviksi 500 vuodeksi.


title: Yongle

text: Yongle viimeisteli isänsä hautakammion, Ming Xiaolingin mausoleumin arkkitehtonisen kokonaisuuden Nanjingissa pystyttämällä siihen "neliöpaviljongin" (Sifancheng) ja kahdeksan metriä korkean kilpikonnan muotoisen muistokiven, jossa ylistetään keisari Hongwun aikaansaannoksia. Yonglen tarkoituksena oli alkujaan pystyttää ennennäkemättömän korkea, 73-metrinen muistokivi. Koska näin suureen muistomerkkiin tarvittavia suuria kivenjärkäleistä ei kuitenkaan voitu kuljettaa eikä pystyttää, ne jätettiin viimeistelemättöminä Yangshanin louhokseen, jossa ne ovat edelleenkin.


title: Yongle

text: Vaikka Hongwu ehkä suunnitteli, että hänen jälkeläisensäkin haudattaisiin lähelle hänen omaa Xiaolingin mausoleumiaan, kuten hänen poikansa Zhu Biao haudattiinkin, pääkaupungin siirto Yonglen aikana Pekingiin teki välttämättömäksi perustaa uusi keisarillinen hautausmaa. Feng shui-asiantuntijoiden neuvosta keisari Yongle valitsi sille alueen Pekingin pohjoispuolelta, jonne hänet ja hänen seuraajansa oli määrä haudata. Seuraavien 200 vuoden aikana Ming-dynastian hauta-alueelle haudattiin kaikkiaan 13 keisaria.


title: Yongle

text: Yongle tuki ja pani alueelle monia kulttuurisia perinteitä. Hän tuki kungfutselaisuutta ja piti yllä perinteisiä rituaalisia seremonioita monin kulttuurisin aihein. Hänen selvästikin kunnioitti klassista kulttuuria. Hän antoi suurelle sihteerilleen Xie Jinille tehtäväksi laatia yhteenveto kaikista aiheista ja koota kaikki kiinalaiset kirjat. Suurisuuntaisen hankkeen tarkoituksena oli säilyttää kiinalaisen kulttuurin saavutukset ja kirjallisuus jälkipolville. Alkuperäinen laitoksen kokoaminen kesti 17 kuukautta, ja vuonna 1557 valmistui uusi laitos. Kokoomateosta, "Yonglen ensyklopediaa', pidetään yhä yhtenä ihmiskunnan historian merkillisimmistä aikaansaannoksista, vaikka se onkin aikojen kuluessa hävinnyt.


title: Yongle

text: Yongle perusti myös Tulkkien kollegion, jossa valmisteltiin lähetystöjä toisiin maihin. Samalla perustettiin myös Kielenkääntäjien kollegio ulkomaisten tekstien kääntämistyötä varten.


title: Yongle

text: Yongle tuli tunnetuksi myös suvaitsevaisuudestaan sellaisia kiinalaisia ajatuksia kohtaan, jotka eivät olleet sopusoinnussa hänen oman filosofiansa kanssa. Hän piti taolaisuutta, kungfutselaisuutta ja buddhalaisuutta yhdenvertaisina, vaikka suosikin kungfutselaisuutta. Ankarat kungfutselaiset pitivät häntä tekopyhänä, mutta hänen tasapuolinen suhtautumisensa teki hänelle mahdolliseksi saavuttaa kansan tuki ja yhdistää Kiina. Hänen rakkauteensa kiinalaista kulttuuria kohtaan liittyi suoranainen viha mongolien kulttuuria kohtaan. Sitä hän piti mätänä ja kielsi alamaisiaan käyttämästä suosittuja mongolialaisia nimiä, tapoja, mongolin kieltä tai mongolien tyyppisiä vaatteita. Mongolilaisten kulttuuristen vaikutteiden hävittämiseksi ryhdyttiin ankariin toimenpiteisiin.


title: Yongle

text: Yonglen määräyksestä Kiinassa myös rakennettiin ja kunnostettiin islamilaisia moskeijoita. Uusia moskeijoita rakennettiin kaksi, toinen Nanjingiin ja toinen Xi'aniin, ja ne ovat yhä pystyssä. Muiden moskeijoiden kunnostusta rohkaistiin, ja niitä kiellettiin muuttamasta muuhun käyttöön.


title: Yongle

text: Keisari Yongle loi voimakkaan, ekspansionistisen Kiinan, joka kävi sotia monella rintamalla. Kiina laajeni pohjoiseen džurtšen-kansan alueille Mantšuriaan ja etelään Pohjois-Vietnamiin. Erityisesti Yongle jatkoi sotaa mongoleita vastaan.


title: Yongle

text: Mongolit aiheuttivat vielä Yonglen aikana hankaluuksia Ming-dynastialle. Vuonna 1410 Yongle johti henkilökohtaisesti armeijaansa Onon-joen ja Jing Luzhenin taisteluissa, joissa hän voitti kaksi suurta mongoliarmeijaa. Hän myös kukisti Yuan-dynastian jäänteet, jotka olivat paenneet pohjoiseen keisari Hongwun voitettua heidät.


title: Yongle

text: Yongle kunnosti pohjoiset puolustuslinnakkeet ja solmi liittosopimuksia voittaakseen aikaa sillä välin, kun hän rakensi armeijaa. Hänen strategianaan oli tehdä mongolit taloudellisesti riippuvaisiksi kiinalaisista ja suorittaa säännöllisin väliajoin hyökkäyksiä Mongoliaan, jotteivät he kykenisi hyökkäyssotaan. Hänen tarkoituksenaan oli tehdä Mongoliasta Kiinan vasallivaltio, jonka kaikki heimot alistuisivat Mingin vasalleiksi, ja samalla hän halusi saartaa ja eristää mongolit. Taistelussa Yongle oppi arvostamaan ratsuväen suurta merkitystä taistelussa ja alkoi lopulta käyttää paljon varoja siihen, että hevosia olisi runsaasti saatavilla. Yongle käytti koko elämänsä taisteluun mongoleja vastaan. Sekä onnistumisia että takaiskuja tuli, mutta sen jälkeen kun Yongle toisen kerran itse osallistui sotaretkeen mongoleja vastaan, Ming-valtakunnassa vallitsi rauha seitsemän vuoden ajan.


title: Yongle

text: Vietnam aiheutti Yonglen valtakaudella merkittäviä hankaluuksia. Vuonna 1406 hän myöntyi muutamaan silloin jo syrjäytetyn Trần-dynastian tekeään viralliseen anomukseen, mutta saapuessaan Vietnamiin sekä Tran-prinssiä että hänen mukanaan matkustanutta kiinalaista suurlähettilästä kohtaan hyökättiin väijyksistä ja heidät surmattiin. Tähän loukkaukseen Yongle vastasi lähettämällä markiisien Zhang Fun ja Mu Shengin johtamat armeijat valloittamaan Vietnamin. Sodan tuloksena Vietnamista tuli Kiinan maakunta, samoin kuin se oli aikaisemminkin ollut vuoteen 939 saakka. Kun Vietnamia hallinnut monarkki Ho vuonna 1407 oli voitettu, kiinalaiset ryhtyivät toimenpiteisiin alueen väestön kiinalaistamiseksi. Paikallinen väestö kuitenkin vastusti ankarasti näitä yrityksiä tehdä Vietnamista tavallinen Kiinan maakunta. Alueella puhkesi useita kapinoita. Vuonna 1418 Lê Lợi pani alkuun suuren kapinan, ja hänestä tuli Vietnamia myöhemmin hallinneen Lê-dynastian perustaja. Vuonna 1424, Yonglen kuollessa, Lê Lợin johtamien kapinallisten hallinnassa oli jo lähes koko Vietnam. Vuonna 1427 keisari Xuande luopui isoisänsä aloittamasta yrityksestä ja tunnusti virallisesti Vietnamin itsenäisyyden sillä edellytyksellä, että maa suostui vasallivaltion asemaan.


title: Yongle

text: Osana hankkeestaan laajentaa Kiinan vaikutusvalta koko tunnettuun maailmaan keisari Yongle rahoitti Zheng Hen laajoja ja pitkäaikaisia tutkimusmatkoja.


title: Yongle

text: Jo kauan ennen Zheng Hen tutkimusretkiä kiinalaiset laivat olivat purjehtineet säännöllisesti Japaniin, Riukiusaarille ja muualle Kaakkois-Aasiaan. Zheng Hen retket olivat kuitenkin ainoat laajalle ulottuneet tutkimusmatkat, jotka kiinalaiset ovat milloinkaan tehneet maailman tutkimiseksi, joskin on väitetty, että kiinalaiset olisivat jo Tang-dynastian aikana tai sitäkin aikaisemmin purjehtineet Arabiaan, Itä-Afrikkaan ja Egyptiin. Ensimmäinen tutkimusretki aloitettiin vuonna 1405, 18 vuotta ennen kuin Henrik Purjehtija pani alulle portugalilaisten suuret löytöretket. Matkoja johtivat eunukki Zheng He ja hänen ohellaan muun muassa Wang Jinghong ja Hong Bao. Vuosien 1405 ja 1433 välillä tehtiin kaikkiaan seitsemän tutkimusmatkaa, jotka ulottuivat moniin Aasian suuriin kauppakaupunkeihin, aina Hormuzinsalmelle ja Adeniin saakka, sekä Malindiin Itä-Afrikkaan. Retkikuntien laivojen joukossa olivat todennäköisesti maailmanhistorian suurimmat puiset purjelaivat.


title: Yongle

text: Kiinalaisten tutkimusmatkat olivat huomattava tekninen ja logistinen saavutus. Yonglen seuraajat, keisarit Hongxi ja Xuande, pitivät kalliiksi tulleita tutkimusmatkoja vahingollisina Kiinan valtiontaloudelle. Hongxi määräsi tutkimusmatkat lopetettaviksi, ja Xuanden seuraajat hävittivät paljon tietoa Zheng Hen matkoista.


title: Yongle

text: Vuonna 1411 pienempi, Jilinissä rakennettu, džurtšen-syntyisen eunukki Yishihan johtama laivasto purjehti Sungari- ja Amur-joilla. Tämä retkikunta perusti alueelle Nurganin alueellisen sotilaskomission, jonka päämaja oli silloisessa Telinissä, nykyisin Venäjään kuuluvassa Tyrin kylässä. Sikäläiset nivhien ja tunguusien heimopäälliköt nimitettiin Kiinan keisarillisen hallinnon virkoihin. Yishiha palasi Amurin alajuoksulle vielä useita kertoja Yonglen ja Xuanden valtakausilla, viimeisen kerran 1430-luvulla.


title: Yongle

text: Sen jälkeen kun Kiinan valloitusta tavoitellut Timur Lenk oli kuollut, Kiinan keisari Yonglen sekä Persiaa ja Transoxaniaa hallinneen Shakrukhin välit paranivat merkittävästi, ja molemmat maat lähettivät toisiinsa useita kertoja laajoja virallisia lähetystöjä. Sekä Chen Cheng, Kiinan lähettiläs Samarkandissa ja Heratissa, että toisen osapuolen Ghiyasu'd-Din Naqqah jättivät jälkeensä laajat selonteot vierailuistaan toistensa maissa.


title: Yongle

text: Yksi Yonglen vaimoista oli džurtšen-prinsessa, mikä vaikutti siihen, että keisari otti palvelukseensa myös monia džurtšen-syntyisiä eunukkeja kuten Yishihan.


title: Yongle

text: Keisari Yongle aloitti 1. huhtikuuta 1424 suuren sotaretken tataareja vastaan. Hän ei kuitenkaan kyennyt voittamaan vastustajiaan, minkä vuoksi joutui masennukseen ja sairastui. Hän kuoli samana vuonna 12. elokuuta. Hänet haudattiin Changlingin mausoleumiin, Ming-dynastian hauta-alueen keskeiseen ja suurimpaan mausoleumiin Pekingin pohjoispuolella.


title: Yongle

text: Monet ovat pitäneet Yonglea elinikäisenä vallan, maineen ja kunnian tavoittelijana. Hän kunnioitti kiinalaista kulttuuria ja teki paljon työtä sen saavutusten tallentamiseksi, suunnitteli monumentteja kuten Nanjingin posliinitorni, ja samaan aikaan puhdisti kiinalaista yhteiskuntaa vieraiden kulttuurien vaikutteista. Hän ihaili suuresti isänsä saavutuksia ja käytti paljon aikaa sen todistamiseen, että hän oli oikea kruununperillinen. Hänen sotilaallisille saavutuksilleen vetävät vertoja vain muutamat muut sotapäälliköt maailmanhistoriassa. Hänen valtakautensa oli monella tavalla siunauksellinen Kiinan väestölle. Hänen taloudelliset, koulutukselliset ja sotilaalliset uudistuksensa olivat ennennäkemättömän suureksi hyödyksi kansalle, mutta hänen despoottinen hallituksensa perusti myös vakoilutoimiston. Monista huonoista puolistaan huolimatta häntä pidetään Kiinan kulttuurin, historian ja valtiomiestaidon suurena arkkitehtina ja ylläpitäjänä ja merkittävänä hallitsijana Kiinan historiassa.


title: Yongle

text: Toisaalta isänsä tavoin Yongle muistetaan myös julmuudestaan. Hän surmasi useimmat Jian Wen -palatsin palvelijoista, kidutti monia veljenpoikansa kannattajia kuoliaaksi sekä surmasi tai muutoin kohteli huonosti heidän sukulaisiaan.


title: Give ’Em Enough Rope

text: Give 'Em Enough Rope on brittiläisen The Clashin marraskuussa 1978 julkaisema albumi. Levyn tuottajana toimi Sandy Pearlman ja se oli The Clashin ensimmäinen albumi, jossa rumpalina toimi Topper Headon. Levyltä julkaistiin singlet kappaleista "Tommy Gun" ja "English Civil War".


title: Give ’Em Enough Rope

text: Kriitikot ja yhtyeen fanit ottivat levyn hyvin vastaan. Esimerkiksi TIME ja Rolling Stone -lehdet nimesivät levyn ilmestyessään vuoden albumiksi.


title: Give ’Em Enough Rope

text: Kaikki kappaleet ovat Joe Strummerin ja Mick Jonesin sanoittamia ja säveltämiä jos muuta ei mainita. Kaikki sovitukset ovat The Clashin yhteisiä.


title: Nykyaikainen viisiottelu olympialaisissa

text: Nykyaikainen viisiottelu on ollut mukana kesäolympialaisten ohjelmassa Tukholman vuoden 1912 olympialaisista lähtien. Laji luotiin nimenomaan kesäolympialaisia varten, kun nykyaikaisen olympialiikkeen alullepanija, paroni Pierre de Coubertin, innostui antiikin Kreikan olympialaisten viisiottelusta, jossa oli mitelty sen ajan sotilaallisissa taidoissa. Antiikin viisiotteluun kuuluivat kiekonheitto, keihäänheitto, pituushyppy, stadionjuoksu ja paini. Coubertin kehitti nykyaikaisen viisiottelun, jonka oli tarkoitus mitata ratsuväkisotilaalle hyödyllisiä taitoja. Lajeiksi valikoituivat ratsastus, miekkailu, pistooliammunta, uinti ja maastojuoksu.


text:
Nykyaikaisen viisiottelun kilpailutapa on muuttunut useasti olympiahistorian aikana. Suurin muutos tapahtui Atlantassa 1996, kun kilpailu typistettiin yhden päivän mittaiseksi. Vuonna 2009 nykyaikainen viisiottelu muutettui käytännössä neliotteluksi, kun ammunta ja maastojuoksu yhdistettiin ampumajuoksuksi. Tässä muodossa nykyaikainen viisiottelu esiintyi olympialaisissa ensi kerran Lontoossa 2012.
Nykyisin olympialaisten nykyaikaisessa viisiottelussa kilpaillaan vain yksilökilpailussa, joka on ohjelmassa sekä miehillä että naisilla. Miesten yksilökilpailu on ollut mukana aina, mutta naiset pääsivät kilpailemaan ensimmäisen kerran vasta Sydneyssä vuonna 2000. Lisäksi vuosina 1952–1992 kilpailtiin miesten joukkuekilpailussa. 1950-luvulle asti nykaikaisen viisiottelun olympiaurheilijat olivat sotilaita, mutta sittemmin laji avautui kaikkien harjoitettavaksi.


text: Perinteisesti vahvimpia maita olympialaisisten nykyaikaisessa viisiottelussa ovat olleet Unkari, Ruotsi ja Neuvostoliitto.


title: ATA

text: ATA voi tarkoittaa:


title: Ononjoen taistelu

text: Ononjoen taistelu käytiin keisari Yonglen johtamien kiinalaisten ja prinssi Bunyashirin johtamien mongolien välillä Ononjoen varrella 15. kesäkuuta 1410.